
ทั้งนี้ ในกรณีที่บริษัทต้องยื่นแบบแสดงรายการข้อมูลประจำปี (แบบ 56-1) ต่อสำนักงานอยู่แล้ว 
ให้ใช้แบบ 56-1 เป็นแบบหลัก และผนวกรายการตามแบบ 56-DR เฉพาะหัวข้อ 2 และหัวข้อ 6 เป็นข้อมูลเพิ่มเติม
ส่วนที่ 1  
ข้อมูลผู้ออกตราสารแสดงสิทธิในหลักทรัพย์ต่างประเทศ
1. 
ข้อมูลทั่วไป : 

ชื่อบริษัท (ไทย)
:  บริษัทหลักทรัพย์ อินโนเวสท์ เอกซ์ จำกัด
ชื่อบริษัท (อังกฤษ)
:  InnovestX Securities Co., Ltd.
ที่ตั้ง
:  ไทยพาณิชย์ ปาร์ค พลาซ่า เลขที่ 18 อาคาร 1 ชั้น 2, 4 ถนนรัชดาภิเษก แขวงจตุจักร เขตจตุจักร

   กรุงเทพมหานคร 10900
โทรศัพท์
:  0-2949-1999, 0-2949-1234 
โทรสาร 
:  0-2949-1279
Website  
:  www.InnovestX.co.th

เลขทะเบียนบริษัท 
:  0105538025143

ทุนจดทะเบียน
:  3,315,000,000 บาท
ทุนชำระแล้ว
:  3,315,000,000 บาท

ผู้สอบบัญชี
:  บริษัท เคพีเอ็มจี ภูมิไชย สอบบัญชี จำกัด

   1 เอ็มไพร์ทาวเวอร์ ชั้น 48-50 ถนนสาทรใต้ แขวงยานนาวา เขตสาทร กรุงเทพมหานคร 10210

   โทรศัพท์ : 0-2677-2000

ที่ปรึกษากฎหมาย 
:   กลุ่มงานกฎหมายของธนาคารไทยพาณิชย์ จำกัด (มหาชน)

    เลขที่ 19 อาคารไทยพาณิชย์ ปาร์ค พลาซ่า ถนนรัชดาภิเษก แขวงจตุจักร เขตจตุจัก กรุงเทพมหานคร  

    10900

    อีเมล las@scb.co.th
2. 
ประวัติการออกตราสารแสดงสิทธิในหลักทรัพย์ต่างประเทศ: 
ปัจจุบันบริษัทหลักทรัพย์ อินโนเวสท์ เอกซ์ จำกัด ไม่มีประวัติการออกตราสารแสดงสิทธิในหลักทรัพย์ต่างประเทศ
3. 
รายละเอียดเกี่ยวกับผู้เสนอขายตราสารแสดงสิทธิในหลักทรัพย์ต่างประเทศ: 
3.1 ความเป็นมาและพัฒนาการที่สำคัญ
บริษัทหลักทรัพย์ อินโนเวสท์ เอกซ์ จำกัด (“บริษัทฯ”) ชื่อเดิมคือ บริษัทหลักทรัพย์ ไทยพาณิชย์ จำกัด ก่อตั้งเมื่อวันที่ 27 กุมภาพันธ์ 2538 ด้วยทุนจดทะเบียนแรกเริ่มจำนวน 100 ล้านบาท เพื่อรับโอนธุรกิจหลักทรัพย์จากบริษัทเงินทุนหลักทรัพย์ ไทยธำรง จำกัด ภายหลังจากการแยกธุรกิจเงินทุนและธุรกิจหลักทรัพย์ของบริษัทฯเงินทุนหลักทรัพย์ ไทยธำรง จำกัด ออกจากกันตามนโยบายของกระทรวงการคลัง ปัจจุบันบริษัทฯ มีทุนจดทะเบียนจำนวน 3,315 ล้านบาท โดยเป็นทุนที่ออกและเรียกชำระแล้วจำนวน 3,315 ล้านบาท โดยมี บริษัท เอสซีบีเอกซ์ จำกัด (มหาชน) (SCBX) เป็นผู้ถือหุ้นร้อยละ 100 บริษัทฯ มีพัฒนาการที่สำคัญตั้งแต่เริ่มก่อตั้งจนถึงปัจจุบัน ดังนี้
	ปี 2538
	·  จัดตั้งขึ้นด้วยทุนจดทะเบียนเริ่มต้น 100 ล้านบาท และได้เพิ่มทุนเป็น 250 ล้านบาท และ 330 ล้านบาทภายในปีเดียวกัน

	ปี 2541
	·  ธนาคารไทยพาณิชย์ จำกัด (มหาชน) ได้ทยอยซื้อหุ้นของบริษัทฯ และเพิ่มสัดส่วนการถือหุ้นเป็นร้อยละ 99.99 เมื่อปลายปี 2541

	ปี 2542
	·  เดือนสิงหาคม  ธนาคารไทยพาณิชย์ จำกัด (มหาชน)     มีมติเพิ่มทุนเพื่อเสริมสร้างศักยภาพให้บริษัทฯ ดำเนินธุรกิจหลักทรัพย์ได้อย่างมีประสิทธิภาพเต็มที่ 

·  เดือนกันยายน  บริษัทฯ ได้เพิ่มทุนจดทะเบียนเป็น 1,530 ล้านบาท และเรียกชำระเต็มจำนวน 

·  เดือนตุลาคม  บริษัทฯ รับโอนธุรกิจหลักทรัพย์ บุคลากร และสิทธิการเป็นสมาชิกตลาดหลักทรัพย์แห่งประเทศไทย หมายเลข 23 จากบริษัทหลักทรัพย์ บุคคลัภย์ จำกัด ตามนโยบายการปรับบริษัทฯในเครือของธนาคารไทยพาณิชย์ จำกัด (มหาชน)

	ปี 2546
	·  เดือนกันยายน  บริษัทฯ ได้เข้าถือหุ้นใหญ่ใน บริษัทฯหลักทรัพย์จัดการกองทุน ไทยพาณิชย์ จำกัด ในสัดส่วนร้อยละ 68 ตามนโยบายการทำธุรกิจการเงินครบวงจร หรือ Universal Banking ของธนาคารไทยพาณิชย์ จำกัด (มหาชน) ซึ่งมอบหมายให้บริษัทฯ เป็นผู้รับผิดชอบธุรกิจ Investment Banking 

	 ปี 2549
	·  บริษัทฯได้เริ่มจัดตั้งฝ่ายตัวแทนอนุพันธ์ โดยได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ในการเปิดให้บริการแก่ผู้ลงทุนที่สนใจลงทุนในตลาดสัญญาซื้อขายล่วงหน้าแห่งประเทศไทย (TFEX)

	ปี 2552
	·  ธนาคารไทยพาณิชย์ จำกัด (มหาชน) มีนโยบายในการปรับโครงสร้างธุรกิจของกลุ่มธนาคารโดยมอบหมายให้สายธุรกิจตลาดทุน กลุ่มธุรกิจขนาดใหญ่ 2 ของธนาคาร เป็นผู้รับผิดชอบธุรกิจ Investment Banking แทนบริษัทฯหลักทรัพย์ ไทยพาณิชย์ จำกัด จึงทำให้บริษัทฯ มุ่งเน้นการให้บริการซื้อขายหลักทรัพย์และตราสารอนุพันธ์ การนำเสนอขายหลักทรัพย์ ตลอดจนการจัดจำหน่ายและรับประกัน การจำหน่ายหลักทรัพย์อย่างเต็มที่

	ปี 2554
	·  บริษัทฯได้จัดตั้งสายงานตราสารอนุพันธ์ เพื่อรับผิดชอบการส่งเสริมธุรกิจตัวแทนซื้อขายตราสารอนุพันธ์ในตลาด TFEX และเริ่มดำเนินธุรกิจการค้าตราสารอนุพันธ์นอกตลาด 

	ปี 2555


	·  บริษัทฯ ทำการเสนอขายหุ้นกู้ที่มีอนุพันธ์แฝงระยะสั้น อายุไม่เกิน 270 วัน โดยเป็นการเสนอขายในวงจำกัดแก่ผู้ลงทุนสถาบันและผู้ลงทุนรายใหญ่
·  บริษัทฯ ทำการเสนอขายออปชั่น OTC Options อายุไม่เกิน 2 ปี โดยเป็นการเสนอขายในวงจำกัดแก่ผู้ลงทุนสถาบัน และผู้ลงทุนบุคคลรายใหญ่
·  บริษัทฯ ได้รับอนุญาตให้ออกใบสำคัญแสดงสิทธิอนุพันธ์

	ปี 2556
	·  บริษัทฯ ได้รับความเห็นชอบให้ประกอบธุรกิจด้านการจัดการกองทุนส่วนบุคคล

	ปี 2559
	· ตามกลยุทธ์ในการก้าวเข้าสู่ยุคดิจิทัลของกลุ่มธนาคารไทยพาณิชย์ จำกัด (มหาชน) บริษัทฯได้จัดตั้ง บริษัท ดิจิทัล เวนเจอร์ส จำกัด เพื่อมุ่งเน้นธุรกิจเทคโนโลยีทางการเงิน ผ่านการลงทุนและการค้นคว้านวัตกรรมใหม่ๆ ปัจจุบัน บริษัท ดิจิทัล เวนเจอร์ส จำกัด มีทุนจดทะเบียน 400 ล้านบาท เป็นทุนที่ออกและเรียกชำระแล้วจำนวน 103.75 ล้านบาท และมีบริษัทเป็นผู้ถือหุ้นร้อยละ 100  

	ปี 2560
	· บริษัทฯ ได้เริ่มให้บริการยืมและให้ยืมหลักทรัพย์แก่นักลงทุน

	ปี 2562
	· บริษัทฯ เริ่มให้บริการซื้อขายกองทุนรวม และตราสารหนี้ตลาดรอง ผ่านทาง Mobile Application “Easy Invest” และนำนวัตกรรม AI มาช่วยในการตัดสินในการลงทุนผ่านทาง Robo Advisor สำหรับการลงทุนในกองทุนรวม และ Algo Invest สำหรับการลงทุนในหุ้น

	ปี 2564
	· กลุ่มไทยพาณิชย์ (SCB Group) ได้ประกาศวิสัยทัศน์องค์กร ในการเร่งขยายธุรกิจเชิงรุกสู่ธุรกิจการเงินและแพลตฟอร์มอย่างเต็มรูปแบบ เพื่อยกระดับสู่กลุ่มบริษัทเทคโนโลยีการเงินระดับภูมิภาค โดยจัดตั้งบริษัทแม่ภายใต้ชื่อ SCBX (เอสซีบี เอกซ์)
· บริษัทฯ จะอยู่ในกลุ่มธุรกิจเติบโตใหม่ที่มุ่งมั่นจะเป็นผู้นำในด้านการลงทุนและให้บริการเกี่ยวกับสินทรัพย์ดิจิทัลในภูมิภาคอาเซียน โดยบริษัทฯ ได้รับใบอนุญาตศูนย์ซื้อขายสินทรัพย์ดิจิทัล และใบอนุญาตนายหน้าสินทรัพย์ดิจิทัล 

	ปี 2565
	· บริษัทหลักทรัพย์ ไทยพาณิชย์ จำกัด ได้ปรับภาพลักษณ์องค์กรภายใต้ชื่อใหม่ คือ บริษัทหลักทรัพย์ อินโนเวสท์ เอกซ์ จำกัด เพื่อสอดรับกับทิศทางนโยบายของกลุ่มเอสซีบี เอกซ์ (SCBX) ในการมุ่งสู่การเป็นกลุ่มเทคโนโลยีการเงินระดับภูมิภาค
· บริษัทฯ ได้เปิดตัวแอพพลิเคชันลงทุนใหม่ เป็นซูเปอร์แอปด้านการลงทุนที่รวมทุกสินทรัพย์ในที่เดียวเป็นแห่งแรกในประเทศไทย ครอบคลุม ทั้งหุ้นไทย หุ้นต่างประเทศ กองทุน ตราสารหนี้ และสินทรัพย์ดิจิทัลเพื่อตอบโจทย์กลุ่มลูกค้าทุกกลุ่ม โดยได้ผ่านการพิจารณาการตรวจสอบระบบงานจากและได้รับอนุญาตให้เริ่มประกอบธุรกิจจากสำนักงาน ก.ล.ต. ในการเป็นศูนย์ซื้อขายและนายหน้าสินทรัพย์ดิจิทัล หลังจากได้รับใบอนุญาตในปีก่อน ทำให้นักลงทุนสามารถซื้อขายสินทรัพย์ดิจิทัลผ่านแอพพลิเคชันใหม่ได้

	ปี 2567
	· ด้วยปณิธานของการเป็นผู้นำด้านแพลตฟอร์มการลงทุนของไทย เพื่อยกระดับความสามารถของการให้บริการและการให้ข้อมูลแก่นักลงทุน ที่ใกล้เคียงกับมาตรฐานระดับโลกมากขึ้น บริษัทฯ มีการต่อยอดและยกเครื่องแอพพลิเคชั่นซูเปอร์แอปด้านการลงทุนเดิม โดยเพิ่ม 4 จุดเด่น ได้แก่ 
1. มีผลิตภัณฑ์ลงทุนครอบจักรวาล (Cutting-Edge Investment Universe)​

2. ให้ข้อมูลการลงทุนที่จำเป็นทันท่วงที (Powerful Insights)

3. มีเครื่องมือล้ำหน้า (Precision Tools)

4. ใช้งานง่าย (Designed for Simplified Investing)

· นอกจากการพัฒนาแอพพลิเคชั่นแล้ว บริษัทฯ ยังมุ่งเน้นการให้คำแนะนำด้านการลงทุนที่เป็นเลิศแก่ลูกค้าในทุกช่องทาง ผ่านการเปิดตัวรายการด้านการลงทุนใหม่ๆ รวมทั้งวิธีการนำเสนอข้อมูลด้านการลงทุนที่มีความฉับไวและทันต่อสถานการณ์โลกที่เปลี่ยนไปอย่างรวดเร็วมากขึ้น


3.2 ภาพรวมการประกอบธุรกิจ
บริษัทฯ ให้บริการธุรกิจหลักทรัพย์ ธุรกิจสัญญาซื้อขายล่วงหน้า และธุรกิจสินทรัพย์ดิจิทัลอย่างครบวงจร โดยได้รับใบอนุญาตการประกอบธุรกิจภายใต้ พรบ. หลักทรัพย์ พรบ. สัญญาซื้อขายล่วงหน้า และ พรก.การประกอบธุรกิจสินทรัพย์ดิจิทัล ได้แก่
	ประเภทใบอนุญาตการประกอบธุรกิจหลักทรัพย์ แบบ ก
1) การเป็นนายหน้าซื้อขายหลักทรัพย์
2) การค้าหลักทรัพย์
3) การจัดจำหน่ายหลักทรัพย์
4) การเป็นที่ปรึกษาการลงทุน
5) กิจการการยืมและให้ยืมหลักทรัพย์ (Principle & Agent)

6) การจัดการกองทุนส่วนบุคคล


	ประเภทใบอนุญาตการประกอบธุรกิจสัญญาซื้อขายล่วงหน้า แบบ ส-1

1) การเป็นตัวแทนซื้อขายสัญญาซื้อขายล่วงหน้า
2) การเป็นผู้ค้าสัญญาซื้อขายล่วงหน้า


บริษัทฯ ยังเป็นผู้ที่ได้รับใบอนุญาตประกอบธุรกิจสินทรัพย์ดิจิทัล ภายใต้พระราชกำหนดการประกอบธุรกิจสินทรัพย์ดิจิทัล พ.ศ. 2561ได้แก่
  1)
ใบอนุญาตศูนย์ซื้อขายสินทรัพย์ดิจิทัล (Digital Asset Exchange)

  2)
ใบอนุญาตนายหน้าสินทรัพย์ดิจิทัล (Digital Asset Broker)

3.3 เป้าหมายการดำเนินธุรกิจ
บริษัทหลักทรัพย์ อินโนเวสท์ เอกซ์ จำกัด ก่อตั้งขึ้นเมื่อปี 2538 โดยมีบริษัท เอสซีบีเอกซ์ จำกัด (มหาชน) (SCBX) ถือหุ้นทั้ง 100% เพื่อประกอบธุรกิจหลักทรัพย์และธุรกรรมตลาดทุน บริษัทให้บริการซื้อขายหลักทรัพย์ และนำเสนอผลิตภัณฑ์และบริการด้านตราสารทุนแก่นักลงทุนทั้งนักลงทุนรายย่อยและนักลงทุนสถาบัน นอกจากนี้ยังมีภารกิจในการสร้างพื้นฐานทางการเงินการลงทุนที่สำคัญผ่านดิจิทัลแพลตฟอร์มที่แข็งแกร่ง ปัจจุบัน บริษัทหลักทรัพย์อินโนเวสท์ เอกซ์ จำกัดได้รับความเชื่อถือจากนักลงทุนและจัดเป็นบริษัทหลักทรัพย์ชั้นนำแห่งหนึ่งของประเทศ ด้วยการให้บริการหลักผ่านช่องทางอิเล็กทรอนิกส์ผ่าน InnovestX Application รวมไปถึง Settrade Streaming เว็บไซต์ www.innovestx.co.th และสำนักงานใหญ่ (SCB Park Plaza) 
แผนธุรกิจปี 2568
1. พัฒนาขีดความสามารถเพื่อเป็นผู้นำด้านการลงทุน ผ่านการพัฒนาแพลตฟอร์มที่ตอบโจทย์กลุ่มเป้าหมายหลัก  มีผลิตภัณฑ์ด้านการลงทุนครบวงจร และให้คำแนะนำรวมทั้งข่าวสารด้านการลงทุนที่น่าเชื่อถือ เหมาะสมกับความต้องการของลูกค้า ทั้งบนฐานลูกค้าเดิมกว่า 1 ล้านราย และลูกค้าใหม่ที่ต้องการและสนใจผลิตภัณฑ์การลงทุนที่หลายหลาย 
2. สร้างรายได้ผ่านการนำเสนอผลิตภัณฑ์และบริการเพิ่มเติมที่ตรงกับความต้องการของลูกค้า (cross-selling) ไปยังฐานลูกค้า 
3. บริหารจัดการต้นทุนในการดำเนินงานอย่างมีประสิทธิภาพ และควบคุมค่าใช้จ่ายอย่างเข้มงวด
4. ออกผลิตภัณฑ์ด้านการลงทุนใหม่ๆ รวมถึงเพิ่มตัวช่วยด้านการลงทุน เช่น เครื่องมือการเทรด  วิธีการส่งคำสั่งเทรด ที่ช่วยให้ลูกค้าลงทุนได้อย่างมีประสิทธิภาพมากขึ้น 
5. ยกระดับรากฐานองค์กรให้แข็งแรงในทุกด้าน เช่นด้านเทคโนโลยี การจัดการความเสี่ยงทางธุรกิจ และการประยุกต์ใช้ Artificial intelligence ให้เกิดประโยชน์สูงสุด เพื่อให้บริษัทมีรากฐานที่แข็งแรง มั่นคง สามารถรองรับการเติบโตในอนาคต และสามารถตอบสนองความต้องการลูกค้าได้อย่างรวดเร็ว
3.4 การประกอบธุรกิจของแต่ละสายงาน 
3.4.1
Audit Department
 Audit Department มีหน้าที่กำหนดและจัดทำคู่มือการตรวจสอบภายใน แนวทางการตรวจสอบภายใน ปฏิบัติงานตรวจสอบการควบคุมภายในและการควบคุมภายในที่เกี่ยวข้องกับรายงานทางการเงิน การกำกับดูแลการปฏิบัติและ
การควบคุมภายในตามกฎเกณฑ์ ต่อคณะกรรมการตรวจสอบ รวมถึงประสานงานกับกลุ่มงานตรวจสอบของกลุ่มธุรกิจ SCBX เพื่อสร้างความมั่นใจในระบบการควบคุมภายในของบริษัทฯ
3.4.2
Commercial Group
Commercial Group จะมุ่งเน้นการดูแลลูกค้า พัฒนาผลิตภัณฑ์และบริการ ร่วมถึงช่องทางการให้บริการลูกค้าเพื่อตอบสนองความต้องการของนักลงทุนแต่ละกลุ่มในยุคปัจจุบัน เพื่อเป็นการสร้างโอกาสในการดำเนินธุรกิจให้กับบริษัทฯ โดยมีหน้าที่ดูแลหน่วยงานการประกอบธุรกิจหลัก ดังต่อไปนี้
·  ธุรกิจนายหน้าซื้อขายหลักทรัพย์
บริษัทฯ ประกอบธุรกิจนายหน้าซื้อขายหลักทรัพย์ โดยเป็นสมาชิกตลาดหลักทรัพย์แห่งประเทศไทยหมายเลข 23 กลุ่มลูกค้าของบริษัทฯ ประกอบด้วย กลุ่มลูกค้าบุคคลทั่วไป กลุ่มลูกค้าสถาบันในประเทศ และกลุ่มลูกค้าต่างประเทศ โดยบริษัทฯ ให้บริการแก่ลูกค้ากลุ่มต่าง ๆ ผ่านทางสำนักงานใหญ่ และช่องทางอิเล็กทรอนิกส์ทั้งแอพพลิเคชันและเว็บไซต์ 
·  ธุรกิจตัวแทนซื้อขายสัญญาซื้อขายล่วงหน้า 

 บริษัทฯ ให้บริการเป็นตัวแทนซื้อขายสัญญาซื้อขายล่วงหน้าแก่ลูกค้าบุคคลทั่วไปและสถาบันทั้งในและต่างประเทศ โดยบริษัทฯ ได้เข้าเป็นสมาชิกของ บมจ. ตลาดสัญญาซื้อขายล่วงหน้าแห่งประเทศไทย ตั้งแต่สมัยเริ่มซื้อขายสินค้าตัวแรกคือ SET50 Index Futures เมื่อปี พ.ศ. 2548 บริษัทฯ ได้มุ่งเน้นการให้ความรู้ความเข้าใจในสินค้าในตลาดสัญญาซื้อขายล่วงหน้าแห่งประเทศไทยแก่ผู้ลงทุน โดยได้จัดให้มีการอบรมสัมมนาอย่างต่อเนื่อง
·  ธุรกิจหลักทรัพย์ต่างประเทศ 

 บริษัทฯ ให้บริการเป็นตัวแทนซื้อขายหลักทรัพย์และกองทุนในต่างประเทศ แก่ลูกค้าบุคคลทั่วไปและสถาบันทั้งในและต่างประเทศ สามารถลงทุนได้กว่า 31 ตลาดหลักทรัพย์ครอบคลุมทุกทวีปทั่วโลก โดยสามารถใช้บริการได้ทั้งช่องทางออนไลน์ หรือผ่านพนักงานผู้ดูแลการลงทุน
ทั้งนี้ Commercial Group ประกอบไปด้วย 1. แผนกลูกค้าสถาบัน 2. แผนก Investment Advisor 3. แผนก E-business และ Customer Service 4. แผนก Independent Financial Advisor (IFA) 5. แผนก Sales Support 6. แผนก Sales Management
3.4.3
CEO Office 

CEO Office มีหน้าที่สนับสนุนการบริหารงานของประธานเจ้าหน้าที่บริหาร (CEO) โดยประสานงานระหว่างฝ่ายต่าง ๆ เพื่อให้การดำเนินงานเป็นไปตามกลยุทธ์องค์กร ดูแลและติดตามความคืบหน้าของโครงการสำคัญ รวมถึงจัดเตรียมข้อมูล วิเคราะห์ และสื่อสารเพื่อประกอบการตัดสินใจของผู้บริหารระดับสูง
3.4.4
Compliance Department

Compliance Department ดูแลการปฏิบัติงานมีหน้าที่ในการกำกับดูแลการดำเนินงานของบริษัทฯ และพนักงานให้เป็นไปตามกฎหมาย กฎเกณฑ์ และแนวปฏิบัติของหน่วยงานกำกับดูแลที่เกี่ยวข้องและสอดคล้องกับนโยบายและระเบียบภายในของบริษัทฯ โดยมีหน้าที่ให้คำปรึกษาและแนะนำเกี่ยวกับการปฏิบัติตามกฎหมายและกฎเกณฑ์ และประสานงานกับหน่วยงานกำกับดูแลที่เกี่ยวข้องต่างๆ ซึ่งรวมถึง สำนักงาน ก.ล.ต. ตลาดหลักทรัพย์แห่งประเทศไทย สำนักงาน ปปง. เป็นต้น แผนกกำกับดูแลการปฏิบัติงานยังมีหน้าที่สื่อความกฎเกณฑ์ที่ออกใหม่เพื่อให้พนักงานในองค์กรรับทราบและสามารถปฏิบัติตามเกณฑ์ได้อย่างถูกต้อง นอกจากนี้ แผนกกำกับดูแลการปฏิบัติงาน ยังมีหน้าที่ดำเนินการสอบทานการปฏิบัติงานของแต่ละหน่วยธุรกิจตามแผนการตรวจสอบประจำปีและรายงานไปยังคณะกรรมการตรวจสอบ ร่วมพิจารณาข้อร้องเรียนที่เกี่ยวข้องกับจรรยาบรรณพนักงานและทรัพย์สินของลูกค้า รวมถึงข้อร้องเรียนที่ได้รับจากสำนักงาน ก.ล.ต. 

3.4.5
Digital Asset Management Department

Digital Asset Management Department จัดตั้งขึ้น เพื่อรองรับธุรกิจด้านสินทรัพย์ดิจิทัล (Digital Assets) เพื่อตอบสนองความต้องการในการลงทุนในสินทรัพย์ดิจิทัลให้แก่ลูกค้า และเพื่อสร้างรายได้ใหม่ให้กับบริษัทฯ ในระยะยาว โดยสายงานจะมีหน้าที่สร้างโครงสร้างพื้นฐานต่างๆ ที่จำเป็นต่อการดำเนินธุรกิจสินทรัพย์ดิจิทัล รวมถึงพัฒนาผลิตภัณฑ์เกี่ยวกับสินทรัพย์ดิจิทัล บริหารและการดำเนินงานที่เกี่ยวข้องกับธุรกิจสินทรัพย์ดิจิทัล และการมีการกำกับการซื้อขาย (Market surveillance)

3.4.6
 Digital Products & Business Group
Digital Products & Business Group จะทำหน้าที่หลักในการพัฒนาผลิตภัณฑ์และออกแบบกระบวนการที่เกี่ยวข้อง เพื่อให้ผลิตภัณฑ์เหล่านั้นตอบโจทย์ลูกค้าและสามารถแข่งขันได้ในตลาด  เพื่อรองรับพฤติกรรมผู้ลงทุนที่เปลี่ยนแปลงอย่างรวดเร็ว โดยมีการวางกลยุทธ์ พัฒนา ปรับปรุง และบริหารผลิตภัณฑ์ดิจิทัลให้มีประสิทธิภาพสูงสุด กลุ่มงานมีหน้าที่ออกแบบประสบการณ์ผู้ใช้และส่วนติดต่อผู้ใช้ (UXUI) ให้ใช้งานง่าย นอกจากนี้ ยังมีหน้าที่วิเคราะห์และจัดการข้อมูลเพื่อสนับสนุนการตัดสินใจและพัฒนาผลิตภัณฑ์
3.4.7
Finance Group

Finance Group มีหน้าที่ในการดูแล จัดสรร และบริหารงบประมาณของบริษัทฯ ให้เกิดประโยชน์สูงสุด จัดทำรายงานทางการเงินและบัญชีให้ถูกต้อง และเป็นไปตามกฎระเบียบที่เกี่ยวข้อง รวมถึงการวิเคราะห์ข้อมูลที่จำเป็นต่อการตัดสินใจทางธุรกิจของฝ่ายบริหาร  นอกจากนี้ จะมีหน้าที่ในการกำหนดกลยุทธ์ขององค์กร สร้างความร่วมมือและความเข้าใจระหว่างกลุ่มงานและแผนกต่างๆ เพื่อให้การดำเนินงานเป็นไปตามแผนกลยุทธ์ที่วางไว้ รวมถึงติดตามผลการดำเนินงานของบริษัทฯ เพื่อให้บรรลุจุดประสงค์โดยรวมของบริษัทฯ
3.4.8
Innovation and Operation Excellence Group
Innovation and Operation Excellence Group ทำหน้าที่สร้างรากฐานที่แข็งแรงให้กับบริษัทฯ โดยการผลักดันโครงการต่างๆ ให้สำเร็จลุล่วงตามแผนที่วางไว้ ผ่านการประสานงานระหว่างหน่วยงานต่างๆ ไปจนถึงการติดตามความคืบหน้าของแต่ละโครงการสำคัญ กลุ่มงานมีหน้าที่ในส่วนของการบริหารจัดการองค์กร และบริหารงานส่วนกลางต่างๆ กลุ่มงานมีหน้าที่รับผิดชอบการสื่อสารภาพลักษณ์องค์กร การสร้างประสบการณ์ลูกค้า การตลาด และประชาสัมพันธ์ กลุ่มงานยังมีหน้าที่ขับเคลื่อนโครงการเปลี่ยนผ่านองค์กร และพัฒนานวัตกรรมเพื่อเสริมศักยภาพการแข่งขัน
นอกจากนี้ กลุ่มงานยังเป็นหน่วยงานหลักในการปฏิบัติงานที่เกี่ยวข้องกับการชำระราคาและส่งมอบหลักทรัพย์ โดยปฏิบัติงานในส่วนของการชำระค่าซื้อหลักทรัพย์หรือฝากเงินหลักประกัน รวมถึงการส่งรายงานยอดเงินคงเหลือ/ดอกเบี้ยรับ/ดอกเบี้ยจ่ายให้กับลูกค้า และการจัดการข้อมูลลูกค้า โดยปฏิบัติงานในส่วนของการเปิดบัญชีลงทุน และการปรับปรุงข้อมูลลูกค้า และสัญญาการลงทุนให้เป็นปัจจุบันเพื่อให้มั่นใจว่าบริษัทฯ สามารถให้บริการแก่ลูกค้าในด้านต่างๆ ได้อย่างมีประสิทธิภาพ
3.4.9
 Investment Banking Department
Investment Banking Department ของบริษัทฯ จะมุ่งเน้นการให้บริการทางด้านการจัดจำหน่ายและการรับประกันการจัดจำหน่ายหลักทรัพย์เป็นหลัก ทั้งนี้ เพื่อให้การบริหารทรัพยากรของบริษัทในกลุ่มธุรกิจการเงินธนาคารไทยพาณิชย์เป็นไปอย่างมีประสิทธิภาพ ในปี พ.ศ. 2552 คณะกรรมการบริษัทฯ ได้มีมติให้ธุรกิจวาณิชธนกิจส่วนใหญ่ของบริษัทฯ ย้ายไปอยู่ภายใต้การบริหารงานของธนาคารไทยพาณิชย์ 
3.4.10
Investment Product & Strategy Group

Investment Product & Strategy Group ทำหน้าที่คัดสรรและบริหารผลิตภัณฑ์การลงทุน พร้อมกำหนดกลยุทธ์เพื่อส่งเสริมการลงทุนของลูกค้าอย่างมีประสิทธิภาพ โดยสนับสนุนข้อมูล วิเคราะห์เศรษฐกิจและตลาด เพื่อกำหนดกลยุทธ์การลงทุน และออกแบบผลิตภัณฑ์ให้สอดคล้องกับความต้องการของนักลงทุน กลุ่มงานประกอบด้วยแผนกที่มีความเชี่ยวชาญและการสนับสนุนผลิตภัณฑ์ด้านการเทรด เช่น หุ้น ตราสารอนุพันธ์ เป็นต้น และมีความเชี่ยวชาญและการสนับสนุนผลิตภัณฑ์เพื่อการบริหารความมั่งคั่ง เช่น กองทุนรวม ประกัน รวมถึงพัฒนาและบริหารผลิตภัณฑ์ที่ออกโดยบริษัท เช่น Structured Notes เป็นต้น นอกจากนี้ กลุ่มงานยังผลิตและบริหารเนื้อหาด้านการลงทุน เพื่อให้ข้อมูลที่ถูกต้องและทันเหตุการณ์แก่ลูกค้า
3.4.11
People Department

People Department มีหน้าที่รับผิดชอบในการวางแผนกำลังคน กำหนดนโยบายและระเบียบปฏิบัติต่างๆ ดูแลเรื่องการสรรหาบุคลากรที่มีความสามารถ การว่าจ้าง เงินเดือน และสวัสดิการให้เหมาะสมและยุติธรรม รวมถึงการรับผิดชอบในส่วนการพัฒนาบุคลากรให้มีความรู้และทักษะที่จำเป็น และการบริหารจัดการพนักงานผู้มีความสามารถที่โดดเด่น (Talent management) ไปจนถึงการวางแผนการสืบทอดและความก้าวหน้าทางอาชีพ (Succession & Career planning)
3.4.12
Private Fund Department

Private Fund Department มีหน้าที่รับผิดชอบบริหารเงินลงทุนของนักลงทุน โดยใช้กลยุทธ์มุ่งเน้นศึกษาปัจจัยพื้นฐานของกิจการและเข้าลงทุนในหุ้นของกิจการที่มีราคาตลาดต่ำกว่ามูลค่าที่แท้จริงในลักษณะกระจุกตัว มีการกระจายความเสี่ยงพอร์ตการลงทุนที่เหมาะสม มีการปรับสัดส่วนการลงทุนให้เหมาะกับสถานการณ์ เพื่อสร้างผลตอบแทนในระยะกลางถึงระยะยาวที่เหนือกว่าตลาด โดยนักลงทุนสามารถเลือกนโยบายการลงทุนที่เหมาะกับตนเอง ได้ตามความต้องการผ่านนโยบายหลากหลายของกองทุนส่วนบุคคล
3.4.13
Proprietary Trading Group
Proprietary Trading Group มีหน้าที่บริหารเงินลงทุนของบริษัทฯ สนับสนุน/บริหารความเสี่ยงของผลิตภัณฑ์ที่ออกโดยบริษัทฯ เช่น Structured Notes, Block Trades, Depository Receipt (DR) เป็นต้น อีกทั้งยังทำหน้าที่ Market Maker ผลิตภัณฑ์ที่ออกโดยบริษัทฯ บริษัทฯ เริ่มให้บริการผลิตภัณฑ์ OTC Options (Over-the-counter) ตั้งแต่ปี 2554 ให้กับนักลงทุนสถาบัน และนอกจากนี้ในปี 2555 บริษัทยังได้เริ่มเสนอขายหุ้นกู้ที่มีอนุพันธ์แฝง (Structured Note) ระยะสั้นอายุไม่เกิน 270 วันในแก่ 
ผู้ลงทุนสถาบัน และ/หรือ ผู้ลงทุนรายใหญ่พิเศษ และ/หรือ ผู้ลงทุนรายใหญ่
3.4.14
Research Department

Research Department ของบริษัทฯ มีเครือข่ายข้อมูลที่กว้างขวาง โดยได้รับความร่วมมือจากศูนย์วิจัยเศรษฐกิจและธุรกิจ ธนาคารไทยพาณิชย์ (SCB EIC) ที่มีฐานข้อมูลขนาดใหญ่ในการวิเคราะห์เศรษฐกิจเชิงมหภาค นอกจากนี้ทีมงานยังมีความสัมพันธ์อันดีและมีการติดต่ออย่างสม่ำเสมอกับหน่วยงานของรัฐ สถาบันการเงิน และธุรกิจภาคเอกชนอีกหลายสาขา ทำให้ทราบถึงสภาวะการณ์ความเคลื่อนไหว และแนวโน้มของตลาด สามารถนำความรู้เหล่านั้นมาประกอบการวิเคราะห์ข้อมูลอย่างเหมาะสมและเต็มประสิทธิภาพ โดยทีมงานวิเคราะห์ของบริษัทฯ มีการปรับฐานข้อมูลของบริษัทจดทะเบียนในตลาดหลักทรัพย์ฯ ให้มีความทันสมัยอยู่เสมอ อีกทั้งยังจับตาดูความเคลื่อนไหวและการเปลี่ยนแปลงของตลาดจึงทำให้สามารถวิเคราะห์ความเสี่ยงและผลประโยชน์จากการลงทุนได้อย่างแม่นยำ และทันต่อเหตุการณ์ เพื่อสร้างผลตอบแทนสูงสุดภายใต้ความต้องการลงทุนที่หลากหลายให้กับผู้ลงทุน อีกทั้งการนำเสนอบทวิเคราะห์การลงทุนที่ครอบคลุมเกือบทุกประเภทการลงทุน
3.4.15
 Risk Management Department
Risk Management Department มีหน้าที่กำหนดและนำเสนอนโยบายบริหารความเสี่ยง แนวทางการประเมินความเสี่ยง การติดตามควบคุมเพดานความเสี่ยง (Risk Limit) ต่อคณะกรรมการบริหารความเสี่ยง และทบทวนให้มีความเหมาะสมต่อการดำเนินธุรกิจทางการเงินและเป็นปัจจุบัน รวมถึงประสานงานกับกลุ่มบริหารความเสี่ยงของกลุ่มธุรกิจการเงิน SCBX ตลอดจนสนับสนุนข้อมูลด้านการบริหารความเสี่ยงของบริษัทฯ ตามแนวทางที่กลุ่มธุรกิจกำหนด เพื่อให้ธุรกิจเติบโตและสร้างผลตอบแทนอย่างมั่นคงในระยะยาวให้ผู้ถือหุ้นและนักลงทุน โดยบริษัทมีจุดประสงค์ที่จะเปิดเผยข้อมูลการบริหารความเสี่ยงและเงินกองทุนต่อสาธารณะให้มีความถูกต้อง
3.4.16
SCB EAM Department
SCB EAM Department ถูกจัดตั้งด้วยความร่วมมือกับธนาคารไทยพาณิชย์ในการดูแลลูกค้าที่มีบัญชีอยู่กับธนาคารฯ เพื่อให้คำแนะนำด้านการลงทุนบนผลิตภัณฑ์ด้านการลงทุนทุกรูปแบบที่เหมาะสมและตรงกับความต้องการของลูกค้า ในช่วงที่ตลาดและเศรษฐกิจกำลังผันผวน การลงทุนในปัจจุบันจึงต้องอาศัยความเชี่ยวชาญในการชี้แนะลูกค้าให้เหมาะสมกับสภาพตลาดปัจจุบันอีกด้วย 

3.4.17
Technology Group

Technology Group จะมุ่งเน้นในการพัฒนาขีดความสามารถทางเทคโนโลยีของบริษัทฯ อย่างต่อเนื่อง เพื่อช่วยให้บริษัทฯ สามารถพัฒนาผลิตภัณฑ์และบริการที่ตอบสนองความต้องการของลูกค้า ใช้งานได้ง่าย มีความปลอดภัย เพื่อสร้างประสบการณ์ที่ดีให้กับลูกค้ามากยิ่งขึ้น โดยภายในสายงานจะมีการจัดหน่วยงานต่างๆ ให้สามารถรองรับต่อการพัฒนาเทคโนโลยี ไม่ว่าจะเป็นส่วนของ Infrastructure, Solution Architect, Application, Platform และยังให้ความสำคัญกับประเด็นความปลอดภัยผ่านหน่วยงาน IT Security อีกด้วย 
นอกจากนั้นกลุ่มงานยังมีหน้าที่ในการจัดหา พัฒนา ติดตั้ง ตรวจสอบ และดูแลระบบคอมพิวเตอร์ที่ใช้ในการดำเนินงานของบริษัทฯ เช่นระบบการซื้อขายหลักทรัพย์ ระบบการเปิดบัญชีและข้อมูลลูกค้า เป็นต้น รวมทั้งให้คำปรึกษาแนะนำและวางแผนเกี่ยวกับระบบคอมพิวเตอร์เพื่อตอบสนองความต้องการของธุรกิจในสภาวะต่าง ๆ
4. 
การจัดการ
4.1 โครงสร้างการจัดการ 
โครงสร้างบริษัทฯ ณ วันที่ 1 ตุลาคม 2568 

โครงสร้างการจัดการของบริษัทฯ ประกอบด้วย 

4.1.1
คณะกรรมการบริษัทฯ
คณะกรรมการบริษัทฯ ณ วันที่ 27 เมษายน 2569 มีจำนวนทั้งหมด 6 ท่าน ดังต่อไปนี้
ชื่อ – สกุล




ตำแหน่ง
1. นางกุลภัทรา 
สิโรดม


ประธานกรรมการ
2. นายประกิด
บุณยัษฐิติ


กรรมการ
3. นายศิริวัฒน์
วงศ์จารุกร

กรรมการ

4. นางวัลลยา 
แก้วรุ่งเรือง

กรรมการ
5. นางสาวธีรินทร์ 
รัตนภิญโญวงศ์

กรรมการ

6. นางสาวเอกาญ
ปัญญาคำเลิศ

กรรมการและประธานเจ้าหน้าที่บริหาร
หน้าที่และความรับผิดชอบ

บทบาท หน้าที่ ความรับผิดชอบ ของคณะกรรมการบริษัทให้เป็นไปตามที่ได้กำหนดไว้โดยกฎหมาย วัตถุประสงค์ หนังสือบริคณห์สนธิ ข้อบังคับ มติคณะกรรมการและมติที่ประชุมผู้ถือหุ้นของบริษัท ตลอดจนนโยบายของบริษัทเอสซีบี เอ็กซ์ จำกัด (มหาชน) ซึ่งรวมถึงแต่ไม่จำกัดเพียงการดำเนินการดังต่อไปนี้
1. กำหนดวิสัยทัศน์ พันธกิจ นโยบาย กลยุทธ์ และเป้าหมายธุรกิจ ของบริษัท
2. ดูแลให้บริษัทมีค่านิยมและวัฒนธรรมองค์กรที่ดี ประกอบธุรกิจและให้บริการลูกค้าเยี่ยงผู้ประกอบวิชาชีพด้วยความซื่อสัตย์สุจริต มีมาตรฐานและคุณภาพเป็นมืออาชีพ และเป็นธรรมกับลูกค้า
3. แต่งตั้งคณะกรรมการตรวจสอบ คณะกรรมการกำกับความเสี่ยง และคณะกรรมการชุดย่อย (Board Committees) อื่นๆ รวมถึงคณะกรรมการฝ่ายจัดการที่มีความสำคัญ (Key Management Committee) ตามความจำเป็นและเหมาะสม เพื่อทำหน้าที่สนับสนุนการทำหน้าที่ของคณะกรรมการบริษัท และเพื่อปฏิบัติหน้าที่ตามที่คณะกรรมการบริษัทมอบหมาย
4. กำกับดูแลและติดตามในเรื่องดังต่อไปนี้
(1) กำกับ ควบคุม และดูแลให้ฝ่ายจัดการดำเนินการให้เป็นไปตามวิสัยทัศน์ พันธกิจ ค่านิยม นโยบาย กลยุทธ์ และเป้าหมายทางการเงิน ตลอดจนงบประมาณประจำปี ที่ตั้งไว้ และสอดคล้องกับทิศทางการดำเนินธุรกิจของบริษัทและกลุ่มบริษัท เอสซีบี เอกซ์ จำกัด (มหาชน)
(2) กำกับดูแล ติดตาม ประเมินผล และปรับปรุงการดำเนินการของฝ่ายจัดการให้มีประสิทธิภาพ
(3) กำกับดูแลให้บริษัทมีระบบงานที่สามารถรองรับการประกอบธุรกิจได้อย่างต่อเนื่อง เพื่อให้มั่นใจว่าการปฏิบัติงานจะเป็นไปโดยถูกต้องและไม่ก่อให้เกิดความเสี่ยงในเรื่อง การฝ่าฝืนหรือไม่ปฏิบัติตามกฎหมาย กฎเกณฑ์ และมาตรฐานการประกอบธุรกิจที่เกี่ยวข้อง
(4) กำกับดูแล และติดตามให้บริษัทมีกลไกในการควบคุม กำกับ และตรวจสอบที่มีประสิทธิภาพ รวมทั้งมีโครงสร้างองค์กรที่เอื้อต่อการทำหน้าที่ควบคุม กำกับ และ ตรวจสอบ (Three Lines of Defense) อย่างมีประสิทธิผล
(5) กำกับดูแล และติดตามให้บริษัทมีกรอบการกำกับดูแลความเสี่ยงที่ดีและมีประสิทธิภาพ รวมถึงการมีวัฒนธรรมองค์กรที่คำนึงถึงความเสี่ยงในการดำเนินธุรกิจ โดยต้องมีมาตรการอย่างเพียงพอที่จะป้องกันและจัดการความเสี่ยงอย่างมีประสิทธิภาพ
(6) ดูแลให้บริษัทมีนโยบายด้านการกำกับดูแลกิจการที่ดี โดยคำนึงถึงผู้มีส่วนได้เสียทุกฝ่ายอย่างเหมาะสม ซึ่งรวมถึงนโยบายการดูแลความขัดแย้งทางผลประโยชน์ (Conflict of Interest) นโยบายการดูแลให้มีการบริหารจัดการด้านการให้บริการแก่ลูกค้าอย่างเป็น ธรรม (Fair Dealing) นโยบายและกระบวนการบริหารจัดการเรื่องร้องเรียน (Whistleblowing Policy and Procedure) ที่มีประสิทธิภาพ และนโยบายต่อต้านคอร์รัปชัน รวมทั้งกำกับดูแลให้ฝ่ายจัดการดำเนินการตามนโยบายดังกล่าว
(7) ส่งเสริมให้เกิดวัฒนธรรมในการควบคุมการปฏิบัติงานภายในบริษัท (Compliance Culture)

อำนาจของคณะกรรมการบริษัท
อำนาจของคณะกรรมการบริษัทเป็นไปตามที่ได้กำหนดไว้โดยกฎหมาย วัตถุประสงค์และข้อบังคับ ตลอดจนมติของคณะกรรมการ และมติของที่ประชุมผู้ถือหุ้น ตลอดจนนโยบายของบริษัท เอสซีบี เอกซ์ จำกัด (มหาชน) ซึ่งรวมถึงการดำเนินการดังต่อไปนี้
1. แต่งตั้ง และอนุมัติบทบาทหน้าที่ของคณะกรรมการชุดย่อย (Board Committees)

2. แต่งตั้งประธานเจ้าหน้าที่บริหารและผู้บริหารระดับ Chief (Chief Level) ก่อนนำเสนอต่อหน่วยงานกำกับ
    ดูแลที่เกี่ยวข้องเพื่ออนุมัติ
3. กำหนดค่าตอบแทนประธานเจ้าหน้าที่บริหาร
4. พิจารณาอนุมัติ
(1) นโยบายเกี่ยวกับการบริหารจัดการบริษัท ซึ่งรวมถึงการบริหารจัดการทรัพยากรบุคคล และการปรับโครงสร้างองค์กรที่สำคัญ และนโยบายที่เกี่ยวกับการดำเนินธุรกิจ และ การบริหารความเสี่ยง อาทิ นโยบายการลงทุนในหลักทรัพย์และสัญญาซื้อขายล่วงหน้า นโยบายการประกอบธุรกิจและทำธุรกรรมเกี่ยวกับธุรกิจสินทรัพย์ดิจิทัล นโยบายการป้องกันความขัดแย้งทางผลประโยชน์ นโยบายการบริหารความเสี่ยง นโยบายการรักษาความปลอดภัยด้านเทคโนโลยีสารสนเทศ นโยบายการป้องกันการฟอกเงินและการต่อต้านการสนับสนุนทางการเงินแก่การก่อการร้าย นโยบายการต่อต้านคอร์รัปชันและสินบน เป็นต้น
(2) นโยบายสำคัญต่าง ๆ ซึ่งเกี่ยวข้องกับการดำเนินงานภายใต้กลุ่มธุรกิจทางการเงินเอส ซีบี เอกซ์
(3) งบการเงินงวดครึ่งปี และเห็นชอบงบการเงินงวดประจำปี ตลอดจนนำเสนอที่ประชุมผู้ถือหุ้นของบริษัทพิจารณาอนุมัติงบการเงินประจำปี
(4) การจ่ายเงินปันผลระหว่างกาล
(5) แผนการกำกับและแผนการตรวจสอบประจำปี ตลอดจนติดตามการดำเนินการตามผลการกำกับและผลการตรวจสอบตามแผนดังกล่าว
(6) อนุมัติ และ/หรือ ที่ประชุมผู้ถือหุ้นพิจารณาอนุมัติการเข้าทำรายการที่เกี่ยวโยงกัน การได้มา การจำหน่ายจ่ายโอน การก่อตั้ง หรือการระงับซึ่งทรัพย์สินที่สำคัญหรือธุรกิจใดของบริษัทตามที่กฎหมาย และนโยบายการกำกับดูแลบริษัทย่อยและบริษัทร่วมของ บริษัท เอสซีบี เอกซ์ จำกัด (มหาชน) กำหนด
(7) เรื่องอื่นใดทั้งที่เกี่ยวกับการบริหารกิจการและเรื่องอื่น ๆ ที่ฝ่ายจัดการเห็นว่าจำเป็น หรือสมควรที่จะเสนอให้คณะกรรมการบริษัทพิจารณา
    (8) การมอบอำนาจให้ประธานเจ้าหน้าที่บริหารหรือ บุคคลใด ปฏิบัติหน้าที่ต่าง ๆ ตามที่คณะกรรมการบริษัทกำหนดหรือเห็นสมควร
4.1.2 คณะกรรมการบริหาร 

องค์ประกอบ 
1.1 Chief Executive Officer







ประธานกรรมการ
1.2 Highest-ranking executive from Commercial





กรรมการ
1.3 Highest-ranking executive from Finance





กรรมการ
1.4 Highest-ranking executive from Technology





กรรมการ
1.5 Highest-ranking executive from Digital Products & Operations



กรรมการ
1.6 Highest-ranking executive from Investment Products & Strategy


กรรมการ
1.7 Highest-ranking executive from Risk Management 




กรรมการ
ให้คณะกรรมการบริหารแต่งตั้งบุคคลที่มีคุณสมบัติเหมาะสม 1 คน เป็นเลขานุการคณะกรรมการ
หน้าที่และความรับผิดชอบ
1. พิจารณาและจัดทำกลยุทธ์และนโยบายในการประกอบธุรกิจ เป้าหมายทางการเงิน และงบประมาณประจำปี เพื่อเสนอคณะกรรมการบริษัท
2. ควบคุมดูแลและติดตามการดำเนินธุรกิจให้เป็นไปตามกลยุทธ์และนโยบายในการประกอบธุรกิจ เป้าหมาย แผนการดำเนินงาน และงบประมาณประจำปีที่ได้รับอนุมัติจากคณะกรรมการบริษัท
3. พิจารณาเรื่องที่เกี่ยวข้องกับกิจการต่างๆ ของบริษัทตามระเบียบของบริษัทรวมถึงแต่ไม่จำกัด เพียงเรื่องดังต่อไปนี้
· อนุมัติการใช้จ่ายเงินเพื่อการดำเนินงานต่างๆ ในส่วนที่เกินวงเงินอนุมัติของผู้บริหารที่มีอำนาจอนุมัติ ทั้งนี้ ให้เป็นไปตามระเบียบอำนาจอนุมัติของบริษัท หรือตามงบประมาณรายจ่ายประจำปีที่คณะกรรมการบริษัทได้มีมติไว้แล้ว
· อนุมัติการเป็นผู้จัดจำหน่ายและรับประกันการจำหน่ายหลักทรัพย์และธุรกรรมที่เกี่ยวข้องกับธุรกิจวาณิชธนกิจ และตลาดทุน ทั้งนี้ให้เป็นไปตามระเบียบอำนาจอนุมัติของบริษัท
· เห็นชอบวงเงินเปิดบัญชีซื้อขายหลักทรัพย์ / สัญญาซื้อขายล่วงหน้า วงเงินกู้ยืมเพื่อซื้อหลักทรัพย์ในบัญชี Credit Balance และธุรกรรมที่เกี่ยวข้องกับธุรกิจหลักทรัพย์ในส่วนที่เกินวงเงินของผู้บริหารที่มีอำนาจอนุมัติ ทั้งนี้ให้เป็นไปตามระเบียบอำนาจอนุมัติของบริษัท
4. พิจารณาแต่งตั้งคณะอนุกรรมการฝ่ายจัดการ (Management Sub-Committees) เพื่อปฏิบัติหน้าที่ตามที่คณะกรรมการบริหารมอบหมาย
5. พิจารณาการจัดลำดับและการบริหารติดตามโครงการต่างๆ รวมถึงการเปลี่ยนแปลงที่สำคัญที่เกี่ยวข้องกับงานด้านเทคโนโลยีสารสนเทศ 
6. สร้างความเชื่อมั่นในการรักษาความมั่นคงปลอดภัยของข้อมูลส่วนบุคคลต่อบุคคล ลูกค้า คู่ค้า ผู้ใช้บริการ พนักงานของบริษัท ตลอดจนบุคคลอื่นๆ ที่มีส่วนได้ส่วนเสียหรือเกี่ยวข้องกับข้อมูลส่วนบุคคล
7. กำหนดแนวปฏิบัติและมาตรฐานองค์กรในการกำกับดูแลข้อมูล (Data Governance) โดยครอบคลุมถึง การบริหารจัดการคำอธิบายชุดข้อมูล (Metadata Management) การบริหารจัดการคุณภาพข้อมูล (Data Quality Management) การรักษาความมั่นคงปลอดภัยข้อมูล (Information Security) และการรักษาความเป็นส่วนบุคคลของข้อมูล (Data Privacy and Protection) 

8. พิจารณาเรื่องอื่นใดที่จำเป็นและเกี่ยวข้องกับการตัดสินใจ เพื่อรองรับการเติบโตของบริษัทตามแผนธุรกิจที่ได้รับอนุมัติจากคณะกรรมการการบริษัท นอกเหนือจากที่กำหนดไว้ใน ข้อ 1 - 7  ข้างต้น 
4.1.3 คณะกรรมการบริหารความเสี่ยง
องค์ประกอบ 
1. Chief Executive Officer






ประธานกรรมการ
2. Highest-ranking executive from Finance Group




กรรมการ

3. Highest-ranking executive from Digital Product & Business Group


กรรมการ

4. Highest-ranking executive from Technology Group



กรรมการ

5. Highest-ranking executive from Innovation & Operation Excellence Group 

กรรมการ

6. Highest-ranking executive from Risk Management Group



กรรมการ
7. Highest-ranking executive from Investment Product & Strategy Group

กรรมการ
หน้าที่และความรับผิดชอบ
1. พิจารณาให้ความเห็นชอบ กำกับดูแล ทบทวน เพื่อกำหนดนโยบายการบริหารความเสี่ยง และนำเสนอต่อคณะกรรมการกำกับความเสี่ยง  เพื่อพิจารณาในเรื่องการบริหารความเสี่ยงโดยรวม โดยต้องครอบคลุมความเสี่ยงในด้านต่างๆ ที่เกี่ยวข้อง อาทิ ความเสี่ยงด้านเครดิต ความเสี่ยงด้านตลาด ความเสี่ยงด้านสภาพคล่อง ความเสี่ยงด้านปฏิบัติการ ความเสี่ยงด้านกลยุทธ์ ความเสี่ยงด้านชื่อเสียง ความเสี่ยงด้านเทคโนโลยีสารสนเทศ ความเสี่ยงด้านบุคลากร และ/หรือ ความเสี่ยงอื่นๆที่มีนัยสำคัญ 

2. กำหนดกลยุทธ์โครงสร้างองค์กร และทรัพยากรที่ใช้ในการบริหารความเสี่ยง ให้สอดคล้องกับนโยบายการบริหารความเสี่ยงของบริษัท และของบริษัท เอสซีบี เอกซ์ จำกัด (มหาชน) โดยสามารถวิเคราะห์ ประเมิน วัดผล และ ติดตามกระบวนการการบริหารความเสี่ยงได้อย่างมีประสิทธิผล 

3. กำกับดูแล ทบทวน และให้ข้อเสนอแนะต่อคณะกรรมการกำกับความเสี่ยง   เกี่ยวกับนโยบายการบริหารความเสี่ยง วิธีปฏิบัติที่เป็นมาตรฐาน กลยุทธ์ และการวัดความเสี่ยงโดยรวมเพื่อให้มั่นใจว่ากลยุทธ์การบริหารความเสี่ยงได้นำไปปฏิบัติอย่างเหมาะสม
4. เห็นชอบ และนำเสนอเพื่อขออนุมัติกรอบความเสี่ยงหลักทุกด้าน ภายใต้ขอบเขตความเสี่ยงที่ยอมรับได้ในมิติที่มีความสำคัญต่อคณะกรรมการกำกับความเสี่ยง  
5. 
พิจารณาเรื่องอื่นใดที่จำเป็นและเกี่ยวข้องกับการตัดสินใจเกี่ยวข้องกับการบริหารความเสี่ยงในภาพรวมของบริษัท นอกเหนือจากที่กำหนดไว้ในข้อข้างต้น
4.1.4 คณะกรรมการพิจารณาการลงทุน
องค์ประกอบ
คณะกรรมการพิจารณาการลงทุน ประกอบด้วยบุคคล ดังต่อไปนี้
1. Highest-ranking executive from Investment Product & Strategy Group

ประธานกรรมการ
2. Highest-ranking executive of Risk Management




กรรมการ
3. Highest-ranking executive from Research Department 



กรรมการ
(สำหรับวาระที่เกี่ยวข้องกับการพิจารณาการให้คำแนะนำการลงทุน และแผนจัดสรรการลงทุน/กลยุทธ์การลงทุน)               

4. Highest-ranking executive from Technology Group 



กรรมการ
(สำหรับวาระที่เกี่ยวข้องกับการพิจารณา และประเมินความพร้อมทางเทคโนโลยี)

หน้าที่และความรับผิดชอบ
1. การให้คำแนะนำการลงทุน และแผนจัดสรรการลงทุน/กลยุทธ์การลงทุน (PT/PA)

1.1 
พิจารณาและอนุมัติหลักเกณฑ์การให้คำแนะนำการลงทุนให้แก่ลูกค้า และการจัดสรรสินทรัพย์ให้สอดคล้องกับกลยุทธ์การลงทุนทั้งระดับ SAA (Strategic Asset Allocation) และระดับ TAA (Tactical Asset Allocation)  

1.2
 พิจารณาและติดตามผลการประเมินผลและทบทวนการจัดสรรสินทรัพย์และการปรับเปลี่ยนสัดส่วนการลงทุนของ SAA และ TAA ตามความเหมาะสม 
1.3 
พิจารณาและอนุมัติแนวทางการคัดเลือกและทบทวนผลิตภัณฑ์การลงทุนที่สามารถให้คำแนะนำการลงทุนได้ (Product Universe) โดยให้สอดคล้องกับการจัดสรรสินทรัพย์และระดับความเสี่ยง/ผลตอบแทนคาดหวังที่เหมาะสมของกลุ่มลูกค้าเป้าหมาย รวมถึงพิจารณาอนุมัติแนวทางการเลือกและทบทวนผู้ให้บริการผลิตภัณฑ์การลงทุน  
1.4 
พิจารณาและอนุมัติกระบวนการเชิง Quantitative Technic ที่ใช้สำหรับการให้คำแนะนำการลงทุนที่เหมาะสม และสอดคล้องกับกลุ่มลูกค้าเป้าหมาย โดยครอบคลุมถึงการให้คำแนะนำลงทุนในสินทรัพย์ดิจิทัล  
1.5 
พิจารณาอนุมัติแนวทางการเลือกและทบทวนผู้ให้บริการด้านการสร้างและพัฒนากระบวนการเชิง Quantitative Technic กรณีที่ต้องการนำมาเสนอลูกค้า รวมถึงพิจารณาและอนุมัติผู้ให้บริการดังกล่าวในกรณีที่ไม่ตรงตามแนวทางการคัดเลือก 
1.6 
พิจารณาและติดตามผลการให้คำแนะนำการลงทุนที่เกิดจากกระบวนการเชิง Quantitative Technic และพิจารณาระงับการให้คำแนะนำลงทุนที่เกิดจากกระบวนการเชิง Quantitative Technic รวมถึงแนวทางในการจัดการในเรื่องที่เกี่ยวข้องกับการระงับนั้นให้เป็นไปตามหลักธรรมาภิบาลการลงทุน 
1.7 
พิจารณาและอนุมัติแผนจัดสรรการลงทุนและกลยุทธ์การลงทุนที่จะนำเสนอต่อลูกค้าให้สอดคล้องกับหลัก
ธรรมาภิบาลการลงทุน โดยพิจารณาถึงปัจจัยดังต่อไปนี้
-
ความเหมาะสมของแผนการลงทุนที่สอดคล้องกับกลุ่มลูกค้าเป้าหมาย โดยอาจจะพิจารณาจาก Model back testing, ผลการ optimization, ผลการประเมินความมีประสิทธิภาพ และประสิทธิผลของแบบจำลอง (Model Validation) จากหน่วยงานที่เกี่ยวข้อง
-
รูปแบบการให้บริการ
-
ดัชนีชี้วัดผลดำเนินงาน (Benchmark)

-
การบริหารจัดการความเสี่ยง
-
ความพร้อมทางเทคโนโลยีในการให้บริการ โดยพิจารณาถึงการประเมินความพร้อมด้านระบบงานรวมถึงการประเมินความเหมาะสมของแผนสำรองฉุกเฉิน (Back-up-Plan) กรณีมีเหตุการณ์ที่ไม่คาดคิด 
1.8 
พิจารณาและอนุมัติหลักเกณฑ์การคัดเลือกคู่ค้า (Counterparty) เพื่อร่วมพัฒนาและนำเสนอแผนจัดสรรการลงทุนและกลยุทธ์การลงทุน รวมถึงพิจารณาและอนุมัติคู่ค้าในกรณีที่ไม่ตรงตามหลักเกณฑ์การคัดเลือกคู่ค้า 
1.9 
พิจารณาและอนุมัติรายชื่อหลักทรัพย์ที่อยู่ภายในบัญชีรายชื่อหลักทรัพย์ที่สามารถลงทุนได้ (Investment Universe) ตามแผนจัดสรรการลงทุนและกลยุทธ์การลงทุน โดยเป็นไปตามหลักธรรมาภิบาลการลงทุน และคำนึงถึงสภาพคล่องของสินทรัพย์, ผลกระทบต่อราคาตลาด, ต้นทุนการทำรายการ, ค่าใช้จ่ายในการเก็บรักษาทรัพย์สิน ฯลฯ เป็นต้น  
1.10 
พิจารณาและติดตามผล 1) การประเมินผลการจัดการเงินลงทุน 2) การควบคุมการลงทุนให้เป็นไปตามนโยบายและหลักบริหารความเสี่ยงที่เหมาะสม 3) การปรับเปลี่ยน Parameter ของแผนการลงทุนให้สอดคล้องกับภาวะการลงทุนในเวลาต่างๆ 4) การปรับเปลี่ยนกลยุทธ์การลงทุน ตามภาพรวมเศรษฐกิจทั้งภายในประเทศและต่างประเทศ แนวโน้มและสภาวะการลงทุนของตลาดเงินและตลาดทุน ภาวะการเมืองและสังคม รวมถึงพิจารณาระงับแผนจัดสรรการลงทุนและกลยุทธ์การลงทุน รวมถึงแนวทางในการจัดการในเรื่องที่เกี่ยวข้องกับการระงับนั้นให้เป็นไปตามหลักธรรมาภิบาลการลงทุน 
1.11 
กำกับดูแลและควบคุมความเสี่ยง โดยประเมินจากรายงานผลการดำเนินงานของกองทุนตามแผนจัดสรรการลงทุนและกลยุทธ์การลงทุน หรือ กระบวนการเชิง Quantitative Technic และฐานะกองทุนที่กล่าวมาข้างต้น ซึ่งครอบคลุมถึงการประเมินผลและการรายงานฐานะความเสี่ยงในกองทุนนั้นๆ ให้เป็นไปตามนโยบายและหลักการที่คณะกรรมการบริหารความเสี่ยงกำหนดโดยมีฝ่ายบริหารความเสี่ยงทำหน้าที่ควบคุมและรายงานฐานะความเสี่ยงของกองทุนเพื่อให้เป็นไปตามนโยบายที่บริษัทกำหนด 
1.12
พิจารณาวาระอื่นๆ ที่เกี่ยวข้องกับคำแนะนำการลงทุน กระบวนการเชิง Quantitative Technic และแผนจัดสรรการลงทุน/กลยุทธ์การลงทุน อาทิเช่น ผู้ให้บริการจากภายนอกที่เกี่ยวข้องกับกระบวนการต่างๆข้างต้น เป็นต้น 
2.
การจัดการกองทุนส่วนบุคคล
2.1 
พิจารณาและอนุมัตินโยบายการลงทุนของกองทุนส่วนบุคคล (Investment Policy and Strategy) ที่เหมาะสมกับการนำเสนอลูกค้าในกลุ่มต่างๆ ให้สอดคล้องสภาวะตลาดในขณะนั้น และเป็นไปตามหลักธรรมาภิบาลการลงทุน โดยพิจารณาภาพรวมเศรษฐกิจทั้งภายในประเทศและต่างประเทศ แนวโน้มและสภาวะการลงทุนของตลาดเงินและตลาดทุน ภาวะการเมืองและสังคม 
2.2
พิจารณาและติดตามผล 1) การประเมินผลการจัดการกองทุนส่วนบุคคล 2) การควบคุมการลงทุนให้เป็นไปตามนโยบายและหลักบริหารความเสี่ยงที่เหมาะสม 3) การปรับเปลี่ยนกลยุทธ์การลงทุน ตามภาพรวมเศรษฐกิจทั้งภายในประเทศและต่างประเทศ แนวโน้มและสภาวะการลงทุนของตลาดเงินและตลาดทุน ภาวะการเมืองและสังคม รวมถึงพิจารณาระงับนโยบายการลงทุนของกองทุนส่วนบุคคล รวมถึงแนวทางในการจัดการในเรื่องที่เกี่ยวข้องกับการระงับนั้นให้เป็นไปตามหลักธรรมาภิบาลการลงทุน 
2.3
พิจารณาและอนุมัติรายชื่อหลักทรัพย์ที่อยู่ภายในบัญชีรายชื่อหลักทรัพย์ที่สามารถลงทุนได้ (Investment Universe) ในบัญชีรายชื่อหลักทรัพย์กลาง (Central Buying List) โดยเป็นไปตามหลักธรรมาภิบาลการลงทุน และคำนึงถึงสภาพคล่องของสินทรัพย์, ผลกระทบต่อราคาตลาด, ต้นทุนการทำรายการ, ค่าใช้จ่ายในการเก็บรักษาทรัพย์สิน ฯลฯ เป็นต้น  
2.4
กำกับดูแลและควบคุมความเสี่ยง โดยประเมินจากรายงานผลการดำเนินงานของกองทุนตามนโยบายการลงทุนของกองทุนส่วนบุคคล และฐานะกองทุน ซึ่งครอบคลุมถึงการประเมินผลและการรายงานฐานะความเสี่ยงในกองทุนนั้นๆ ให้เป็นไปตามนโยบายและหลักการที่คณะกรรมการบริหารความเสี่ยงกำหนดโดยมีฝ่ายบริหารความเสี่ยงทำหน้าที่ควบคุมและรายงานฐานะความเสี่ยงของกองทุนเพื่อให้เป็นไปตามนโยบายที่บริษัทกำหนด 
2.5
พิจารณาวาระอื่นๆ ที่เกี่ยวข้องกับการจัดการกองทุนส่วนบุคคล  
3.
กำกับดูแลและติดตามในเรื่องดังต่อไปนี้
3.1
พิจารณาและอนุมัติผลการประเมินความมีประสิทธิภาพของแบบจำลอง (Model Validation) และการใช้งานของแบบจำลองการลงทุน เพื่อให้เป็นไปตามนโยบายการบริหารความเสี่ยงด้านแบบจำลอง (Model Risk Management Policy)
4.1.5 คณะอนุกรรมการพิจารณากลั่นกรองสินเชื่อ 
คณะอนุกรรมการพิจารณากลั่นกรองสินเชื่อ ประกอบด้วยบุคคล ดังต่อไปนี้
1. Highest-ranking executive from Risk Management


​
ประธานกรรมการ
2. Highest-ranking executive from Commercial



กรรมการ
3. Highest-ranking executive from Research 




กรรมการ
4. Highest-ranking executive from Digital Products & Operations
 
กรรมการ

5. Highest-ranking executive from Investment Product & Strategy

กรรมการ
หน้าที่และความรับผิดชอบ
1.   กลั่นกรองและทบทวน รับทราบการอนุมัติวงเงิน และการปรับวงเงินซื้อขาย โดยการพิจารณาให้เป็นไปตามระเบียบของบริษัท
2.   ศึกษา พัฒนา และปรับปรุงกระบวนการ/ แบบจำลองที่ใช้ในการประเมินความเสี่ยงด้านเครดิตที่เกี่ยวข้องกับการบริหารความเสี่ยงด้านเครดิต และการบริหารความเสี่ยงด้านคู่ค้าให้มีความเป็นปัจจุบัน และครอบคลุมการเปลี่ยนแปลงในมิติต่างๆ เช่น ด้านผลิตภัณฑ์ และภาพรวมความเสี่ยงด้านเครดิต เป็นต้น
3.   พิจารณาแก้ไขปัญหาต่างๆ เกี่ยวกับการประกอบธุรกิจหลักทรัพย์และการประกอบธุรกิจสัญญาซื้อขายล่วงหน้า
4.   พิจารณาการดำเนินการต่างๆ เพื่อให้การปฏิบัติงานเป็นไปตามพระราชบัญญัติหลักทรัพย์และตลาดหลักทรัพย์ พระราชบัญญัติสัญญาซื้อขายล่วงหน้า พระราชบัญญัติป้องกันและปราบปรามการฟอกเงิน รวมทั้งข้อบังคับและประกาศของตลาดหลักทรัพย์แห่งประเทศไทย บริษัท ตลาดอนุพันธ์ (ประเทศไทย) จำกัด (มหาชน) สำนักงานคณะกรรมการกำกับหลักทรัพย์และตลาดหลักทรัพย์ และสมาคมบริษัทหลักทรัพย์ และหน่วยงานกำกับดูแลอื่นเพื่อให้เป็นไปตามหลักเกณฑ์การกำกับดูแลแบบรวมกลุ่มของธนาคารแห่งประเทศไทย
5.   รับทราบและ/หรือสั่งการการจัดอันดับความน่าเชื่อถือของลูกค้า การดำเนินการปิดบัญชีลูกค้า การดำเนินการกับลูกหนี้มีปัญหา
6.   พิจารณาให้ความเห็นชอบหลักเกณฑ์สำหรับการกำหนด Approved List และ Counterparty List ตลอดจนรายชื่อ Approved List และ Counterparty List ที่เสนอโดยฝ่ายบริหารความเสี่ยง รวมถึงกำหนดระดับเงินลงทุนที่เหมาะสมในแต่ละสถาบัน สำหรับการบริหารความเสี่ยงสภาพคล่องส่วนเกิน ตามที่ฝ่ายบริหารความเสี่ยงเสนอ
7.    พิจารณาเรื่องอื่นใดที่จำเป็นและเกี่ยวข้องกับการตัดสินใจเกี่ยวข้องกับการกลั่นกรองสินเชื่อนอกเหนือจากที่กำหนดไว้ในข้อข้างต้น
4.1.8 คณะกรรมการบริหารผลิตภัณฑ์
คณะกรรมการบริหารผลิตภัณฑ์ ประกอบด้วยบุคคล ดังต่อไปนี้
1.8 Highest-ranking executive from Digital Products & Operations

ประธานกรรมการ 

1.9 Highest-ranking executive from Commercial



กรรมการ
1.10 Highest-ranking executive from Technology



กรรมการ
1.11 Highest-ranking executive from Finance




กรรมการ
1.12 Highest-ranking executive of Risk Management



กรรมการ
1.13 Highest-ranking executive of Investment Product & Strategy

กรรมการ
หน้าที่และความรับผิดชอบ
1.
พิจารณาเห็นชอบ หรืออนุมัติความเหมาะสมในการออกและปรับปรุงผลิตภัณฑ์และการปรับปรุงกระบวนการปฏิบัติงานเพี่อให้มั่นใจว่าผลิตภัณฑ์ที่เสนอขายคำนึงถึงความต้องการและประโยชน์ต่อกลุ่มลูกค้าเป้าหมาย ซึ่งครอบคลุมการจัดทำ และทบทวน เอกสารการออกและปรับปรุงผลิตภัณฑ์ (NPD) ของผลิตภัณฑ์ทุกประเภทที่มีการจัดทำเป็นลายลักษณ์อักษร ตามระเบียบการออกและปรับปรุงผลิตภัณฑ์ และการปรับปรุงกระบวนการปฏิบัติงาน
2.
พิจารณาอนุมัติหลักเกณฑ์และ/หรือโครงสร้างการจ่ายผลตอบแทนในแต่ละผลิตภัณฑ์การลงทุนและในแต่ละช่องทาง รวมถึงกำหนดและอนุมัติเกณฑ์การประเมินผู้แนะนำการลงทุนของบริษัท
3.
พิจารณาอนุมัติหลักเกณฑ์การเรียกเก็บอัตราดอกเบี้ย ค่าธรรมเนียม และค่าปรับจากลูกค้าในแต่ละผลิตภัณฑ์ลงทุน รวมถึงการยกเลิกและเปลี่ยนแปลงหลักเกณฑ์ดังกล่าว
4.
พิจารณาความพร้อมในการออกผลิตภัณฑ์/บริการ เช่นความพร้อมด้านการสื่อสาร ประชาสัมพันธ์ ระบบปฏิบัติงาน
5.
พิจารณาแนวทางการออกผลิตภัณฑ์ใหม่หรือปรับปรุงผลิตภัณฑ์ที่มีอยู่แล้ว ให้สอดคล้องกับสถาปัตยกรรมองค์กร (Enterprise Architecture) และวิธีปฏิบัติที่เป็นเลิศ (Best Practices) ของบริษัท โดยที่ยังคงเป็นไปตามกฎระเบียบ (Regulatory Compliance) จากหน่วยงานกำกับต่างๆ
6.
ทำหน้าที่เป็น  Product/Service Development Steering Committee โดยติดตามการพัฒนาผลิตภัณฑ์และบริการของแต่ละผลิตภัณฑ์/บริการอย่างใกล้ชิด รวมถึงพิจารณาให้ความเห็นเพื่อให้ได้ข้อสรุปเกี่ยวกับ User Requirement (UR) Prioritization

7.
ติดตามผลการทบทวนความเหมาะสมของผลิตภัณฑ์ (product review) โดยกำหนดความถี่ในการทบทวนให้มีความเหมาะสม สอดคล้องกับลักษณะของผลิตภัณฑ์ดังกล่าว หรือเมื่อเกิดเหตุการณ์สำคัญ (material event) ที่อาจส่งผลกระทบอย่างมีนัยสำคัญต่อผลิตภัณฑ์ดังกล่าว
8.
พิจารณาเรื่องอื่นใดที่จำเป็นและเกี่ยวข้องกับการตัดสินใจเกี่ยวกับผลิตภัณฑ์ประเภทใหม่ๆ นอกเหนือจากที่กำหนดไว้ในข้อ 1-7 ข้างต้น
4.1.10
คณะกรรมการตรวจสอบ
องค์ประกอบและคุณสมบัติ
1. คณะกรรมการตรวจสอบได้ รับการแต่งตั้งจากคณะกรรมการบริษัท ประกอบด้วยกรรมการที่ไม่ได้เป็นผู้รับผิดชอบการบริหารงานประจำวันจำนวนไม่น้อยกว่า 2 คน โดยมีคุณสมบัติตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์ คณะกรรมการบริษัทแต่งตั้งกรรมการตรวจสอบคนหนึ่งเป็นประธานกรรมการตรวจสอบ
2. คณะกรรมการตรวจสอบต้องประกอบไปด้วยกรรมการอิสระ ดังนี้
· กำหนดให้ประธานคณะกรรมการตรวจสอบต้องเป็นกรรมการอิสระ
· มีกรรมการตรวจสอบซึ่งเป็นกรรมการอิสระไม่น้อยกว่ากึ่งหนึ่งของจำนวนกรรมการตรวจสอบทั้งหมด แต่ต้องไม่น้อยกว่า 2 คน
คณะกรรมการตรวจสอบสามารถแต่งตั้งบุคคลที่มีคุณสมบัติเหมาะสม 1 คน เป็นเลขานุการคณะกรรมการตรวจสอบ
หน้าที่และความรับผิดชอบ
คณะกรรมการตรวจสอบมีหน้าที่สนับสนุนคณะกรรมการบริษัท โดยการให้คำแนะนำอย่างเป็นอิสระและเที่ยงธรรมเกี่ยวกับความเพียงพอของการบริหารจัดการในด้านต่างๆ เพื่อให้มั่นใจว่าบริษัทหลักทรัพย์ อินโนเวสท์ เอกซ์ จำกัด มีการกำกับดูแลกิจการที่ดี มีการบริหารจัดการความเสี่ยงอย่างเพียงพอ มีระบบการควบคุมภายในและการตรวจสอบภายในที่เหมาะสมและมีประสิทธิผล และมีการติดตามการเปลี่ยนแปลงต่างๆ เพื่อเตรียมความพร้อมที่จะเผชิญกับความเสี่ยงที่อาจเกิดขึ้นในอนาคต ดังนี้
1. ค่านิยมและจริยธรรม
เพื่อให้ได้ความเชื่อมั่นเกี่ยวกับค่านิยมและจริยธรรมของบริษัทหลักทรัพย์ อินโนเวสท์ เอกซ์ จำกัด คณะกรรมการตรวจสอบจะ
(1) ทบทวนและประเมินนโยบาย ขั้นตอนและวิธีปฏิบัติที่กำหนดขึ้นโดยผู้ที่มีหน้าที่รับผิดชอบ เพื่อติดตามว่าผู้บริหารและพนักงานทุกคนปฏิบัติตามค่านิยมและจรรยาบรรณ
(2) กำกับดูแลกลไกของฝ่ายบริหารเพื่อสร้างและรักษาไว้ซึ่งมาตรฐานการปฏิบัติตามจริยธรรมของคนในบริษัทหลักทรัพย์ อินโนเวสท์ เอกซ์ จำกัด ให้อยู่ในระดับสูง
(3) ทบทวนและให้คำแนะนำเกี่ยวกับระบบหรือวิธีการปฏิบัติงานของฝ่ายบริหารในการติดตามให้มีการปฏิบัติตามกฎระเบียบ นโยบายหรือมาตรฐานที่เกี่ยวข้องกับจริยธรรมและจัดการกับการละเมิดกฎหมายหรือจริยธรรม
(4) ส่งเสริมให้มีช่องทางการแจ้งเบาะแสถึงพฤติกรรมที่ไม่เหมาะสม (Whistleblower) รวมถึงติดตามเพื่อให้มั่นใจว่า มีนโยบายหรือวิธีการในการรับแจ้งเบาะแสและปกป้องผู้แจ้งเบาะแสอย่างเหมาะสม
2. การกำกับดูแลองค์กร
เพื่อให้ได้ความเชื่อมั่นเกี่ยวกับกระบวนการกำกับดูแลกิจการของบริษัทหลักทรัพย์ อินโนเวสท์ เอกซ์ จำกัด คณะกรรมการตรวจสอบจะทบทวนและให้คำแนะนำในกระบวนการกำกับดูแลกิจการของบริษัทหลักทรัพย์ อินโนเวสท์ เอกซ์ จำกัด เพื่อให้แน่ใจว่ามีการปฏิบัติตามกระบวนการที่กำหนดไว้
3. การบริหารความเสี่ยง
เพื่อให้ได้ความเชื่อมั่นอย่างสมเหตุสมผลเกี่ยวกับการบริหารความเสี่ยงของบริษัทหลักทรัพย์ อินโนเวสท์ เอกซ์ จำกัด คณะกรรมการตรวจสอบจะ
(1) สอบทานและติดตามให้มั่นใจว่าการปฏิบัติตามหลักการกำกับดูแลกิจการที่ดีได้ดำเนินการอย่างเพียงพอ และมีการประเมินการบริหารความเสี่ยงอย่างเหมาะสม
(2) หารือกับคณะกรรมการกำกับความเสี่ยงเพื่อให้มั่นใจว่านโยบายและกลยุทธ์การบริหารความเสี่ยงของบริษัทหลักทรัพย์ อินโนเวสท์ เอกซ์ จำกัด ครอบคลุมความเสี่ยงทุกประเภทรวมถึงความเสี่ยงที่เกิดขึ้นใหม่ และมีการดำเนินการตามนโยบายและกลยุทธ์ดังกล่าวอย่างมีประสิทธิภาพและประสิทธิผล
4. การทุจริต
เพื่อให้ได้ความเชื่อมั่นอย่างสมเหตุสมผลเกี่ยวกับการป้องกันและตรวจพบการทุจริตของบริษัทหลักทรัพย์ อินโนเวสท์ เอกซ์ จำกัด คณะกรรมการตรวจสอบจะ
(1) กำกับดูแลความเพียงพอและการให้ความเชื่อมั่นในภาพรวมด้านประสิทธิภาพและประสิทธิผลของระบบการควบคุมภายใน ต่อการป้องกันความเสี่ยงจากการทุจริต ประเด็นเกี่ยวกับธรรมาภิบาล และเรื่องอื่นๆ ที่ฝ่ายบริหารและคณะกรรมการบริษัทร้องขอ
(2) รายงานต่อคณะกรรมการบริษัทเพื่อให้มีการดำเนินการปรับปรุงแก้ไขในรายการทุจริต คอร์รัปชันหรือรายการที่มีความบกพร่องทางการควบคุมภายในที่เกี่ยวข้องกับการทุจริต คอร์รัปชัน พร้อมข้อเสนอแนะเพื่อปรับปรุงนโยบายและมาตรการต่อต้านคอร์รัปชันและสินบน (หากมี) ตลอดจนรายการที่มีการไม่ปฏิบัติตามกฎหมายที่เกี่ยวข้องที่มีสาระสำคัญต่อฐานะการเงินและผลการดำเนินงานตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ และตลาดหลักทรัพย์แห่งประเทศไทย
5. การควบคุมภายใน
เพื่อให้ได้ความเชื่อมั่นอย่างสมเหตุสมผลเกี่ยวกับความเพียงพอและประสิทธิผลของการควบคุมภายในของบริษัทหลักทรัพย์ อินโนเวสท์ เอกซ์ จำกัด เพื่อที่จะตอบสนองความเสี่ยงที่มีอยู่ในกระบวนการกำกับดูแลกิจการ กระบวนการปฏิบัติงาน และระบบเทคโนโลยีสารสนเทศ คณะกรรมการตรวจสอบจะ
(1) สอบทานและประเมินว่าบริษัทมีระบบการควบคุมภายในที่เพียงพอ เหมาะสม และมีประสิทธิผล มีแนวปฏิบัติในการให้บริการลูกค้าที่ดี รวมถึงการควบคุมภายในของระบบเทคโนโลยีสารสนเทศและการตรวจสอบภายใน รวมทั้งแนวทางการสื่อสารความสำคัญของการควบคุมภายในและการบริหารความเสี่ยง
(2) พิจารณาประสิทธิผลของกรอบการควบคุมภายในของบริษัท รวมทั้งการรักษาความปลอดภัยและการควบคุมด้านเทคโนโลยีสารสนเทศ
(3) สอบทานและให้คำแนะนำเกี่ยวกับการควบคุมภายในของบริษัทโดยรวมและแยกตามหน่วยงาน
(4) รับทราบรายงานเรื่องที่มีนัยสำคัญจากการปฏิบัติงานโดยผู้ให้บริการด้านการเงิน ที่ปรึกษาด้านการเงิน และการให้ความเชื่อมั่นด้านการควบคุมภายในซึ่งได้รายงานต่อฝ่ายบริหารและคณะกรรมการบริษัท
(5) สอบทานเพื่อให้มั่นใจว่าข้อเสนอแนะเกี่ยวกับการควบคุมภายในที่ผู้ตรวจสอบภายในและผู้สอบบัญชีเสนอนั้น ฝ่ายบริหารได้นำไปปรับปรุงแก้ไขแล้ว
6. การกำกับการปฏิบัติตามกฎเกณฑ์
คณะกรรมการตรวจสอบจะ
(1) สอบทานให้สอบทานให้บริษัทหลักทรัพย์ อินโนเวสท์ เอกซ์ จำกัด ปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์ ข้อกำหนดของธนาคารแห่งประเทศไทย และ/หรือกฎหมายที่เกี่ยวข้องกับธุรกิจของบริษัทหลักทรัพย์ อินโนเวสท์ เอกซ์ จำกัด
(2) สอบทานประสิทธิผลของระบบการติดตามการปฏิบัติตามกฎหมาย กฎเกณฑ์ และผลการกำกับดูแลของฝ่ายกำกับกฎเกณฑ์ธุรกิจหลักทรัพย์ว่าเป็นไปตามกฎเกณฑ์ทางการ และองค์กรอิสระที่เกี่ยวข้อง เช่น แนวร่วมต่อต้านคอร์รัปชันของภาคเอกชนไทย (CAC)

(3) สอบทานข้อสังเกตและผลการตรวจสอบของหน่วยงานกำกับดูแลต่างๆ
(4) สอบทานกระบวนการสื่อสารจรรยาบรรณให้กับพนักงานของบริษัทหลักทรัพย์ อินโนเวสท์ เอกซ์ จำกัดและการติดตามการปฏิบัติให้เป็นไปตามที่กำหนด
7. งานตรวจสอบภายใน
เพื่อให้ได้ความเชื่อมั่นอย่างสมเหตุสมผลเกี่ยวกับการปฏิบัติงานตรวจสอบภายใน และเพื่อให้มั่นใจว่าหน่วยงานตรวจสอบภายในมีอำนาจเพียงพอที่จะบรรลุวัตถุประสงค์ กลยุทธ์ และเป้าหมาย คณะกรรมการตรวจสอบจะกำกับดูแลเรื่องที่เกี่ยวข้อง ดังนี้
7.1 กฎบัตรการตรวจสอบภายในและการจัดสรรทรัพยากรบุคคล
(1) หารือกับหัวหน้าหน่วยงานตรวจสอบภายในและผู้บริหารระดับสูงเกี่ยวกับอำนาจหน้าที่ บทบาท ความรับผิดชอบ และขอบเขตการให้บริการให้ความมั่นใจและ/หรือให้คำปรึกษา ของหน่วยงานตรวจสอบภายใน
(2) ทำให้มั่นใจว่าหัวหน้าหน่วยงานตรวจสอบภายในมีสิทธิ์เข้าถึง สื่อสาร และหารือโดยตรงกับคณะกรรมการตรวจสอบ รวมถึงการประชุมส่วนตัวโดยไม่มีผู้บริหารระดับสูงเข้าร่วม
(3) สอบทานและอนุมัติกฎบัตรการตรวจสอบภายในอย่างน้อยปีละ 1 ครั้ง เพื่อให้สะท้อนถึงวัตถุประสงค์ อำนาจหน้าที่ และความรับผิดชอบของหน่วยงานตรวจสอบภายใน สอดคล้องกับมาตรฐานการตรวจสอบภายในสากล (The IIA’s Global Internal Audit Standards) และขอบเขตงานการให้บริการให้ความเชื่อมั่นและให้คำปรึกษา ตลอดจนการเปลี่ยนแปลงทางด้านการเงิน การบริหารความเสี่ยง โครงสร้างองค์กร กระบวนการกำกับดูแลของบริษัทหลักทรัพย์ อินโนเวสท์ เอกซ์ จำกัด และพัฒนาการของวิชาชีพการตรวจสอบภายใน
(4) ให้คำแนะนำแก่คณะกรรมการบริษัทเกี่ยวกับการเพิ่มขึ้นและลดลงของทรัพยากรบุคคลของหน่วยงานตรวจสอบภายใน เพื่อให้สามารถบรรลุแผนการตรวจสอบภายในที่วางไว้ รวมถึงประเมินความต้องการในการเพิ่มทรัพยากรบุคคลที่อาจมีในรูปแบบการจ้างถาวรหรือรูปแบบการจัดจ้างคนภายนอก (Outsourcing)
7.2 การแต่งตั้ง การประเมินผลการปฏิบัติงาน และการถอดถอนหัวหน้าหน่วยงานตรวจสอบภายใน
(1) ให้คำแนะนำคณะกรรมการบริษัทเกี่ยวกับคุณสมบัติและความสามารถ รวมถึงการสรรหา แต่งตั้ง และถอดถอนหัวหน้าหน่วยงานตรวจสอบภายใน
(2) ให้ข้อมูลอันเกี่ยวกับการประเมินผลการปฏิบัติงานของหัวหน้าหน่วยงานตรวจสอบภายในแก่ฝ่ายบริหาร
(3) ให้คำแนะนำแก่ฝ่ายบริหารเกี่ยวกับค่าตอบแทนของหัวหน้าหน่วยงานตรวจสอบภายใน
7.3 กลยุทธ์ของหน่วยงานตรวจสอบภายในและแผนงาน
(1) สอบทานและให้คำแนะนำ กลยุทธ์และแผนการตรวจสอบ วัตถุประสงค์ การวัดผลการปฏิบัติงานและผลที่เกิดขึ้น
(2) สอบทานและอนุมัติแผนการตรวจสอบตามความเสี่ยงประจำปี และให้คำแนะนำเกี่ยวกับโครงการต่างๆ ของหน่วยงานตรวจสอบ
(3) สอบทานความเพียงพอของทรัพยากรและงบประมาณที่ใช้ในการปฏิบัติงานเพื่อให้สำเร็จตามแผนที่กำหนดไว้
(4) สอบทานผลการปฏิบัติงานเทียบกับแผนการตรวจสอบ
7.4 งานตรวจสอบและการติดตาม
(1) สอบทานรายงานการตรวจสอบและการสื่อสาร นำเสนอต่อฝ่ายบริหาร
(2) สอบทานแผนการติดตามการดำเนินการของฝ่ายบริหารจากประเด็นการตรวจสอบ
(3) สอบทานและให้คำแนะนำแก่ฝ่ายบริหารในการจัดการกับประเด็นจากการสอบสวนพิเศษ
(4) สอบถามหัวหน้าหน่วยงานตรวจสอบภายในว่ามีงานตรวจสอบภายในหรืองานอื่นใดที่แล้วเสร็จแต่ไม่ได้รายงานคณะกรรมการตรวจสอบหรือไม่ หากมีให้สอบถามว่ามีประเด็นที่สำคัญใดจากงานดังกล่าวหรือไม่
(5) สอบถามหัวหน้าหน่วยงานตรวจสอบภายในว่าพบหลักฐานการเกิดทุจริตในระหว่างการปฏิบัติงานตรวจสอบภายในหรือไม่ และประเมินว่าควรดำเนินการใดๆ เพิ่มเติมเพื่อจัดการกับเหตุการณ์ดังกล่าว
7.5 การปฏิบัติตามมาตรฐาน
(1) สอบถามหัวหน้าหน่วยงานตรวจสอบภายในเพื่อให้มั่นใจว่า การปฏิบัติงานตรวจสอบภายในสอดคล้องกับมาตรฐานการตรวจสอบภายในสากล (The IIA’s Global Internal Audit Standards)

(2) ทำให้มั่นใจว่าหน่วยงานตรวจสอบภายในจัดทำการประเมินและมีแผนการปรับปรุงคุณภาพการทำงานอย่างสม่ำเสมอ และมีการนำเสนอผลการประเมินต่อคณะกรรมการตรวจสอบ
(3) ทำให้มั่นใจว่าหน่วยงานตรวจสอบภายในมีการประเมินคุณภาพการทำงานจากผู้ประเมินภายนอกทุกห้าปี
(4) สอบทานและอนุมัติแผนการประเมินคุณภาพโดยผู้ประเมินอิสระภายนอกและแผนในการปรับปรุง/พัฒนา และกรอบเวลาในการดำเนินการ รวมถึงติดตามการดำเนินการตามคำแนะนำที่ได้รับ
(5) แนะนำคณะกรรมการบริษัทเกี่ยวกับการพัฒนาการปฏิบัติงานตรวจสอบภายในให้ดีขึ้นอย่างต่อเนื่อง
8. หน่วยงานกำกับและควบคุม
เพื่อให้ได้ความเชื่อมั่นอย่างสมเหตุสมผลเกี่ยวกับการปฏิบัติงานของหน่วยงานกำกับและควบคุมของบริษัทหลักทรัพย์ อินโนเวสท์ เอกซ์ จำกัด คณะกรรมการตรวจสอบจะกำกับดูแลเรื่องที่เกี่ยวข้อง ดังนี้
(1) สอบทานและอนุมัติแผนงานกำกับดูแลประจำปี ตลอดจนบุคลากรและทรัพยากรที่จำเป็นในการปฏิบัติงาน
(2) ประเมินผลการปฏิบัติงานของหน่วยงานกำกับดูแล
(3) พิจารณากฎหมาย ระเบียบต่างๆ ที่มีการเปลี่ยนแปลง และมีผลกระทบต่อการดำเนินงานของบริษัทหลักทรัพย์ อินโนเวสท์ เอกซ์ จำกัด ที่นำเสนอโดยหน่วยงานกำกับและควบคุมอย่างสม่ำเสมอ
(4) สอบทานข้อตรวจพบขององค์กรที่มีหน้าที่ในการกำกับดูแลบริษัทหลักทรัพย์ อินโนเวสท์ เอกซ์ จำกัด และผลการติดตามการแก้ไข รวมถึงรายงานให้แก่คณะกรรมการบริษัท
(5) สอบทานประสิทธิผลของระบบการติดตามการปฏิบัติตามกฎหมาย กฎเกณฑ์ และผลการกำกับดูแลของฝ่ายกำกับกฎเกณฑ์ธุรกิจหลักทรัพย์ว่าเป็นไปตามกฎเกณฑ์ทางการ และองค์กรอิสระที่เกี่ยวข้อง เช่น แนวร่วมต่อต้านคอร์รัปชันของภาคเอกชนไทย (CAC)
9. ผู้สอบบัญชี
เพื่อให้ได้ความเชื่อมั่นอย่างสมเหตุสมผลเกี่ยวกับงานของผู้สอบบัญชีภายนอกของบริษัทหลักทรัพย์ อินโนเวสท์ เอกซ์ จำกัด คณะกรรมการตรวจสอบจะประชุมร่วมกับผู้สอบบัญชีภายนอกตั้งแต่ขั้นตอนการวางแผน การนำเสนอผลการตรวจสอบรายงานทางการเงิน และการหารือผลการตรวจสอบ รวมถึงคำแนะนำสำหรับฝ่ายบริหาร โดยคณะกรรมการตรวจสอบจะ
(1) สอบทานวิธีการตรวจสอบและขอบเขตของผู้สอบบัญชี รวมถึงการประสานงานกับหน่วยงานตรวจสอบภายใน
(2) สอบทานการปฏิบัติงาน ให้ความเห็นชอบในการแต่งตั้งหรือถอดถอนผู้สอบบัญชี
(3) รับทราบการชี้แจงจากผู้สอบบัญชีเกี่ยวกับความสัมพันธ์กับบริษัทหลักทรัพย์ อินโนเวสท์ เอกซ์ จำกัด รวมทั้งบริการที่ไม่ใช่งานตรวจสอบบัญชีในอดีตที่ผ่านมา และหารือกับผู้สอบบัญชีเพื่อยืนยันความเป็นอิสระ
(4) สอบทานและอนุมัติการจัดจ้างผู้สอบบัญชีในการปฏิบัติงานอื่นใด (Non-Assurance Services) นอกเหนือจากงานตรวจสอบงบการเงินประจำปี หากงานนั้นมีมูลค่าต่องานมากกว่าเกณฑ์ที่กำหนดไว้ (ภาคผนวก 1) เพื่อให้มั่นใจถึงความเป็นอิสระของผู้สอบบัญชี
(5) ประชุมร่วมกับผู้สอบบัญชี โดยไม่มีฝ่ายจัดการร่วมด้วยอย่างน้อยปีละ 1 ครั้ง
(6) ติดตามความคืบหน้าของฝ่ายบริหารเกี่ยวกับแผนการดำเนินงาน เพื่อให้ได้ความเชื่อมั่นอย่างสมเหตุสมผลว่าฝ่ายบริหารได้มีการดำเนินการตามผลการตรวจสอบและข้อเสนอแนะของผู้ตรวจสอบภายในและภายนอก คณะกรรมการตรวจสอบจะสอบทานรายงานความคืบหน้าของการดำเนินการของฝ่ายบริหารเป็นประจำ
10. รายงานทางการเงิน
คณะกรรมการตรวจสอบมีหน้าที่ในการกำกับดูแล (Oversight) การตรวจสอบรายงานทางการเงินอย่างเป็นอิสระของบริษัทหลักทรัพย์ อินโนเวสท์ เอกซ์ จำกัด รวมถึงดูแลให้มีการแก้ไขข้อตรวจพบในประเด็นต่างๆ เช่น การควบคุมภายใน กฎหมาย และการปฏิบัติตามกฎระเบียบและจริยธรรม โดยคณะกรรมการตรวจสอบจะ
(1) สอบทานรายงานทางการเงินของบริษัทหลักทรัพย์ อินโนเวสท์ เอกซ์ จำกัด เพื่อให้มั่นใจว่ารายงานทางการเงินถูกต้องและเชื่อถือได้ และพิจารณาความครบถ้วนของข้อมูลที่คณะกรรมการตรวจสอบรับทราบ และสอบทานความเหมาะสมของหลักการบัญชีที่ใช้ในรายงาน
(2) พิจารณาความถูกต้องและครบถ้วนของการเปิดเผยข้อมูลของบริษัทหลักทรัพย์ อินโนเวสท์ เอกซ์ จำกัดโดยเฉพาะในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์
(3) สอบทานร่วมกับฝ่ายบริหารและผู้สอบบัญชีเกี่ยวกับผลการตรวจสอบ รวมถึงปัญหาที่พบ
(4) สอบทานประเด็นเกี่ยวกับบัญชีและการรายงานที่มีสาระสำคัญ รวมทั้งธุรกรรมที่ซับซ้อนหรือผิดปกติ เรื่องที่ต้องใช้วิจารณญาณเป็นอย่างมาก และกฎเกณฑ์ใหม่ๆ ของวิชาชีพ และทำความเข้าใจถึงผลกระทบที่มีต่อรายงาน
(5) สอบทานรายงานทางการเงินงวด 6 เดือน และรายงานทางการเงินประจำปี โดยพิจารณาว่ามีความครบถ้วนและสอดคล้องกันกับข้อมูลที่คณะกรรมการตรวจสอบทราบ และสะท้อนหลักการบัญชีที่เหมาะสม
(6) สอบทานส่วนอื่นๆ ของรายงานทางการเงินงวด 6 เดือน และรายงานทางการเงินประจำปี และการยื่นข้อมูลตามเกณฑ์ทางการที่เกี่ยวข้อง โดยพิจารณาความถูกต้องและครบถ้วนของข้อมูลก่อนที่จะประกาศ
(7) พิจารณาร่วมกับผู้บริหารและผู้สอบบัญชีถึงเรื่องที่กำหนดให้ต้องสื่อสารกับคณะกรรมการตรวจสอบตามมาตรฐานการสอบบัญชีที่ยอมรับโดยทั่วไป
(8) ทำความเข้าใจเกี่ยวกับกลยุทธ์ สมมติฐาน และประมาณการที่ฝ่ายบริหารใช้ในการจัดทำรายงานทางการเงิน งบประมาณ และแผนการลงทุน
11. ความรับผิดชอบอื่นๆ
คณะกรรมการตรวจสอบจะ
(1) กำกับดูแลการตรวจสอบพิเศษตามความจำเป็น
(2) ปฏิบัติงานอื่นตามที่คณะกรรมการบริษัทได้มอบหมายด้วยความเห็นชอบของคณะกรรมการตรวจสอบ
(3) สอบทานและประเมินกฎบัตรของคณะกรรมการตรวจสอบอย่างสม่ำเสมอ และนำเสนอขออนุมัติจากคณะกรรมการบริษัทเมื่อมีการแก้ไข
(4) ดำเนินการตรวจสอบข้อเท็จจริงโดยมิชักช้าเมื่อได้รับรายงานจากผู้สอบบัญชีเกี่ยวกับพฤติการณ์อันควรสงสัยว่ากรรมการ ผู้จัดการ หรือบุคคลซึ่งรับผิดชอบในการดำเนินงานของบริษัทได้กระทำความผิดตามที่กำหนดไว้ในมาตรา 89/25 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และรายงานผลการตรวจสอบในเบื้องต้นให้สำนักงานคณะกรรมการกำกับหลักทรัพย์และตลาดหลักทรัพย์ และผู้สอบบัญชีของบริษัททราบภายใน 30 วันนับจากวันที่ได้รับแจ้งจากผู้สอบบัญชี
(5) สอดส่องและติดตามการทำรายการได้มาหรือจำหน่ายไปซึ่งทรัพย์สินที่มีมูลค่านัยสำคัญ (“MT”) และการทำธุรกรรมกับบุคคลที่เกี่ยวโยงกัน (“RPT”) โดยดำเนินการดังนี้
· พิจารณาให้ความเห็นต่อการเข้าทำรายการ MT & RPT ที่มีนัยสำคัญ ซึ่งต้องขออนุมัติจากที่ประชุมคณะกรรมการบริษัทหรือที่ประชุมผู้ถือหุ้น
· ติดตามความคืบหน้าของการเข้าทำรายการ MT & RPT ที่มีนัยสำคัญ โดยพิจารณาร่วมกับข้อมูลต่างๆ เพื่อสอดส่องความผิดปกติในภาพรวม
· ดำเนินการใดๆ เพื่อยับยั้งการทำรายการ MT & RPT ที่ไม่เหมาะสม พร้อมทั้งแจ้งข้อเท็จจริงให้สำนักงาน ก.ล.ต. ทราบตามเกณฑ์ที่กำหนด
(6) พิจารณารายละเอียดที่เกี่ยวข้องกับการใช้เงินระดมทุน และติดตามการใช้เงินระดมทุนให้เป็นไปตามวัตถุประสงค์ที่ได้มีการเปิดเผยไว้
(7) ส่งเสริมและสนับสนุนการบูรณาการด้านการกำกับดูแลกิจการ การบริหารความเสี่ยง และการปฏิบัติตามกฎเกณฑ์ (“GRC”) โดยมีการทำงานร่วมกันระหว่างหน่วยงานตรวจสอบภายใน และหน่วยงานที่เกี่ยวข้องกับ GRC เพื่อเพิ่มประสิทธิภาพในการปฏิบัติงานโดยรวม
4.1.11  คณะกรรมการกำกับความเสี่ยง
องค์ประกอบและคุณสมบัติ
1.  คณะกรรมการกำกับความเสี่ยงเป็นคณะกรรมการในระดับกำกับดูแล (Oversight Level) ที่ได้รับการแต่งตั้งจากคณะกรรมการบริษัท โดยมีจำนวนไม่น้อยกว่า 3 คน 
2.  ประธานคณะกรรมการกำกับความเสี่ยงต้องเป็นกรรมการอิสระหรือเป็นกรรมการที่ไม่เป็นผู้บริหาร
3.  สมาชิกคณะกรรมการกำกับความเสี่ยงทุกคนต้องเป็นกรรมการ ผู้บริหารระดับสูง หรือที่ปรึกษาของบริษัท โดยสมาชิกอย่างน้อยกึ่งหนึ่งต้องเป็นกรรมการอิสระหรือกรรมการที่ไม่เป็นผู้บริหาร โดยให้ประธานเจ้าหน้าที่บริหารเป็นหนึ่งในคณะกรรมการกำกับความเสี่ยง
4.  สมาชิกอย่างน้อย 1 คน จะต้องมีความรู้ ความชำนาญและความเข้าใจด้านความเสี่ยงที่เกี่ยวข้องกับธุรกิจหลักทรัพย์
5.  คณะกรรมการกำกับความเสี่ยงสามารถแต่งตั้งบุคคล  1 คน เป็นเลขานุการคณะกรรมการกำกับความเสี่ยง
หน้าที่และความรับผิดชอบของคณะกรรมการกำกับความเสี่ยง 
คณะกรรมการมีบทบาทหน้าที่ในการพิจารณาและให้ความเห็นเกี่ยวกับการกำกับดูแลความเสี่ยงตามหัวข้อดังต่อไปนี้   
1.   ให้คำแนะนำ ความเห็น และคำปรึกษา ต่อคณะกรรมการบริษัทเกี่ยวกับการกำกับดูแลความเสี่ยงและการบริหารความต่อเนื่องของธุรกิจของบริษัท 
2.
กำกับดูแลให้บริษัท มีแนวนโยบาย และกลยุทธ์การบริหารความเสี่ยงที่เพียงพอและเหมาะสมครอบคลุมความเสี่ยงที่มีนัยสำคัญ รวมถึงความเสี่ยงที่เกิดขึ้นใหม่และนโยบายตามกลยุทธ์ของบริษัทและ SCBX


3.
พิจารณาให้ความเห็นชอบต่อนโยบายบริหารความเสี่ยงรวมถึงระดับความเสี่ยงที่ยอมรับได้ก่อนนำเสนอเพื่อขออนุมัติจากคณะกรรมการบริษัท หากกรณีที่ไม่สอดคล้องกับกรอบการบริหารความเสี่ยงที่ SCBX กำหนด ให้พิจารณาให้มีการนำเสนอต่อ SCBX เพื่ออนุมัติต่อไป 
4
ดูแลให้ผู้บริหารระดับสูงรวมถึงหัวหน้าหน่วยงานบริหารความเสี่ยงปฏิบัติตามนโยบายและกลยุทธ์การบริหารความเสี่ยงรวมถึงระดับความเสี่ยงที่ยอมรับได้
5.
ทบทวน สอบทานความเพียงพอและประสิทธิผลของกลยุทธ์การบริหารความเสี่ยงโดยรวม รวมถึงระดับความเสี่ยงที่ยอมรับได้ อย่างน้อยปีละครั้ง หรือเมื่อมีการเปลี่ยนแปลงที่มีนัยสำคัญ โดยคณะกรรมการกำกับความเสี่ยงควรหารือและแลกเปลี่ยนข้อคิดเห็นกับคณะกรรมการตรวจสอบเมื่อมีประเด็นเรื่องการบริหารความเสี่ยงที่มีนัยสำคัญ
6.  รายงานต่อคณะกรรมการบริษัทถึงฐานะความเสี่ยง ประสิทธิภาพการบริหารความเสี่ยงและ สถานะการปฏิบัติตามวัฒนธรรมองค์กรที่คำนึงถึงความเสี่ยง ตลอดจนปัจจัยและปัญหาที่มีนัยสำคัญ และสิ่งที่ต้องปรับปรุงแก้ไขเพื่อให้สอดคล้องกับนโยบายและกลยุทธ์ ในการบริหารความเสี่ยงของบริษัท
7.  มีความเห็นหรือมีส่วนร่วมในการประเมินประสิทธิภาพและประสิทธิผล ในการปฏิบัติงานของผู้บริหารสูงสุดของฝ่ายบริหารความเสี่ยง
8.  ให้คำแนะนำคณะกรรมการบริษัทในการปลูกฝัง Risk Culture ทั่วทั้งองค์กร และกำกับให้มีการปฏิบัติตามวัฒนธรรมองค์กร
4.1.12 คณะกรรมการด้านเทคโนโลยีสารสนเทศ
องค์ประกอบ
1.
องค์ประกอบของคณะกรรมการด้านเทคโนโลยีสารสนเทศ ประกอบด้วย Chief Technology Officer บุคลากรที่รายงานตรงต่อ Chief Technology Officer และผู้บริหารสูงสุดของฝ่ายบริหารความเสี่ยง โดยให้ Chief Technology Officer เป็นประธานคณะกรรมการด้านเทคโนโลยีสารสนเทศ
2. ให้คณะกรรมการด้านเทคโนโลยีสารสนเทศแต่งตั้งบุคคลที่มีคุณสมบัติเหมาะสม 1 คน เป็นเลขานุการคณะกรรมการ
หน้าที่และความรับผิดชอบ
1.
กำกับดูแลด้านการกำกับโครงสร้างด้านเทคโนโลยีสารสนเทศ (Technology Governance) การบริหารจัดการบุคคลภายนอก (Third Party Management) การรักษาความมั่นคงปลอดภัยในการปฏิบัติงานด้านเทคโนโลยีสารสนเทศ (Technology Operations Security) ความมั่นคงปลอดภัยด้านเทคโนโลยีสารสนเทศ (Technology Security) การจัดหาและพัฒนาระบบงาน (System Acquisition and Development) การบริหารโครงการด้านเทคโนโลยีสารสนเทศ (Technology Project Management) และประเด็นอื่นๆ ที่เกี่ยวเนื่องกับเทคโนโลยีสารสนเทศให้สอดคล้องกับเป้าหมายและวัตถุประสงค์ขององค์กร ตลอดจนบริหารความเสี่ยง การให้บริการด้านเทคโนโลยีให้สอดคล้องกับแนวปฏิบัติ มาตรฐาน และค่านิยมขององค์กร
2.
ให้ความเห็นชอบร่วมกับคณะกรรมการบริหาร (Executive Committee) ต่อคณะกรรมการบริษัท (Board of Director) ในการตัดสินใจประเด็นด้านเทคโนโลยีสารสนเทศซึ่งมีผลกระทบต่อภาพรวมขององค์กร เช่น    การกำหนดกลยุทธ์ด้านเทคโนโลยีสารสนเทศ (Technology Strategy) แผนแม่บทด้านเทคโนโลยีสารสนเทศ (Technology Road Map) สถาปัตยกรรมองค์กร (Enterprise Architecture) เป็นต้น
3.
พิจารณาและอนุมัติการจัดลำดับ ประสิทธิภาพการดำเนินโครงการด้านเทคโนโลยีสารสนเทศ (Technology Project Management) และงบประมาณโครงการ (Budgeting)

3.1
ในกรณีที่วงเงินการอนุมัติการใช้จ่ายเพื่อดำเนินการโครงการเกินวงเงินอนุมัติของผู้บริหารที่มีอำนาจอนุมัติ ทั้งนี้ให้นำเสนอต่อคณะกรรมการบริหาร (Executive Committee) ต่อไป
4.
ทบทวน ให้ข้อเสนอแนะ กลยุทธ์ด้านเทคโนโลยีสารสนเทศ (Technology Strategy) การบริหารความเสี่ยงด้านเทคโนโลยีสารสนเทศ (Technology Risk Management) ในบทบาทหน้าที่ของหน่วยงานเจ้าของความเสี่ยง (Risk Owner) 

5.
กำหนดนโยบายด้านบริหารความมั่นคงปลอดภัยสารสนเทศ (Information and Cybersecurity Policy) และนโยบายด้านเทคโนโลยีสารสนเทศอื่นๆที่เกี่ยวข้อง เสนอต่อคณะกรรมการบริษัท (Board of Director) รวมทั้งให้คำแนะนำต่อคณะกรรมบริหาร (Executive Committee) และคณะกรรมการบริษัท (Board of Director) เกี่ยวกับผลกระทบต่างๆด้านเทคโนโลยีสารสนเทศ
6.
ศึกษาความก้าวหน้าด้านเทคโนโลยีสารสนเทศที่จะนำมาใช้ปรับปรุงคุณภาพการให้บริการให้อยู่ในระดับความเสี่ยงที่ยอมรับได้ โดยเป้าหมายสอดคล้องกับวิสัยทัศน์ของบริษัท
7.
ในกรณีที่คณะกรรมการด้านเทคโนโลยีสารสนเทศพิจารณาในประเด็นที่สำคัญ คณะกรรมการดังกล่าวต้องรายงานประเด็นดังกล่าวต่อ คณะกรรมการบริษัท (Board of Director) คณะกรรมการบริหาร (Executive Committee) คณะกรรมการตรวจสอบ (Audit Committee) หรือคณะกรรมการบริหารความเสี่ยง (Risk Management Committee) ตามความเหมาะสม เพื่อให้มั่นใจว่าประเด็นดังกล่าวมีความสอดคล้องทั้งบริษัท
8.
ในกรณีที่คณะกรรมการด้านเทคโนโลยีสารสนเทศมีมติหรือมอบหมายให้บุคคลหรือกลุ่มบุคคลใดทำหน้าที่แทน บุคคลหรือกลุ่มบุคคลที่ได้รับมอบหมายดังกล่าว ไม่สามารถมอบหมายหรือมอบอำนาจช่วงให้แก่บุคคลอื่น เว้นแต่ได้รับการยินยอมจากคณะกรรมการด้านเทคโนโลยีสารสนเทศ
9.
 คณะกรรมการด้านเทคโนโลยีสารสนเทศต้องเน้นการสร้างความตระหนักรู้ด้านเทคโนโลยีสารสนเทศ และจัดการเรียนการสอนให้ครอบคลุมทั้งองค์กร
4.2 
ผู้บริหารตามนิยาม ก.ล.ต. 

รายชื่อผู้บริหารตามนิยาม ก.ล.ต. ของบริษัทฯ ณ วันที่  26 กันยายน 2568 ประกอบด้วย 6 ท่าน ดังต่อไปนี้
	
	ชื่อ – สกุล
	ตำแหน่ง

	1.
	นางสาวเอกาญ
	ปัญญาคำเลิศ
	ประธานเจ้าหน้าที่บริหาร

	2.
	นายธนวัฒน์
	พานิชเกษม
	กรรมการผู้จัดการ Chief Proprietary Trading Officer

	3.
	นายพยนต์
	พงศาวรี
	รองกรรมการผู้จัดการ Chief Investment Officer

	4.
	นายพิชัย
	เลิศสุพงศ์กิจ
	กรรมการผู้จัดการ Chief Commercial Officer

	5.
	นายวีรภัทร
	จันทรวรรณกูล
	กรรมการผู้จัดการ Chief Technology Officer

	6.
	นางสาวศศวรรณ
	พิพัฒน์ธนนันท์
	รองกรรมการผู้จัดการ Chief Innovation and Operation Excellence Group


4.3 
บุคลากร
ณ วันที่  26 กันยายน 2568  บริษัทฯ มีพนักงาน (รวมผู้บริหาร) ทั้งสิ้นจำนวน 462 คน จำแนกตามสายงาน/ฝ่ายงาน ได้ดังนี้ 

	สายงาน
	จำนวนพนักงาน

	INVX-Audit Department
	4

	INVX-Chief Executive Officer
	1

	INVX-Commercial Group
	121

	INVX-CEO Office
	4

	INVX-Compliance Department
	7

	INVX-Digital Asset Management Department
	10

	INVX-Digital Product & Business Group
	29

	INVX-Finance Group
	21

	INVX-Innovation and Operation Excellence Group
	51

	INVX-Investment Banking Department
	3

	INVX-Investment Products & Strategy Group
	30

	INVX-People Department
	7

	INVX-Private Fund Department
	13

	INVX-Proprietary Trading Group
	8

	INVX-Research Department
	22

	INVX-Risk Management Department
	13

	INVX-SCB EAM Department 
	28

	INVX-Technology Group
	90

	รวม
	462


นโยบายการพัฒนาพนักงาน 

บริษัทฯ มีนโยบายในการพัฒนาบุคลากรทุกระดับ โดยมีนโยบายในการพัฒนาศักยภาพของบุคลากรที่สำคัญ ดังนี้
1) นโยบายด้านการสรรหา
สรรหาและคัดเลือกบุคลากรที่มีความรู้ ความสามารถ และศักยภาพที่เหมาะสมกับองค์กร
2) นโยบายด้านการพัฒนาบุคลากร
บริษัทฯ มีนโยบายที่มุ่งเน้นการพัฒนาทักษะ ความรู้ ความสามารถ เพื่อเพิ่มศักยภาพและขีดความสามารถให้กับพนักงาน ทั้งในแง่ความรู้ ความสามารถที่จำเป็นสำหรับองค์กร (Core Competency) ความสามารถในสายอาชีพ (Functional Competency) นอกจากนั้น ยังมุ่งเน้นที่จะสร้างวัฒนธรรมองค์กร (Corporate Culture)  เพื่อให้เกิดการพัฒนาทั้งพนักงานและองค์กรที่ไปในทิศทางเดียวกัน
3) นโยบายด้านค่าตอบแทน
การจ่ายผลตอบแทนทั้งในรูปตัวเงินและสวัสดิการ (Compensation) ให้มีความสอดคล้องกับการจัดแบ่งกลุ่มพนักงาน และสามารถแข่งขันในตลาดทั้งระยะสั้นและระยะยาว พร้อมทั้งสร้างความพึงพอใจให้กับบุคลากรที่มีความสามารถในองค์กรด้วยเช่นเดียวกัน
5. 
ผู้ถือหุ้นรายใหญ่ 
รายชื่อผู้ถือหุ้น ณ วันที่ 27 เมษายน 2569 เป็นดังนี้ 

	ชื่อผู้ถือหุ้น
	จำนวนหุ้น
	ร้อยละ

	1. 
	บมจ.เอสซีบี เอกซ์
	331,499,998
	100.00

	2.
	นางสาวชนกานต์  อนันตคุณากร
	1
	0.00

	3.
	นายสิทธิพร  ธัญญะรัตนะ
	1
	0.00

	
	รวม
	331,500,000
	100.00


6. ปัจจัยความเสี่ยง
1. 
ความเสี่ยงในเรื่องความผันผวนของราคาตราสาร
เนื่องจากตราสารอาจมีความเคลื่อนไหวและการปรับตัวของราคาสอดคล้องไปกับหลักทรัพย์อ้างอิง ดังนั้น การเปลี่ยนแปลงราคาของหลักทรัพย์อ้างอิงจึงอาจทำให้ผู้ถือตราสารได้รับผลขาดทุนจากความผันผวนของราคาหลักทรัพย์อ้างอิงได้ อย่างไรก็ตาม ผู้ออกตราสารไม่รับรองว่าราคาของตราสารจะต้องเปลี่ยนแปลงไปในทิศทางที่สอดคล้องกับราคาหลักทรัพย์ต่างประเทศเสมอ เนื่องจากอาจมีบางกรณีที่ราคาของตราสารเปลี่ยนแปลงไปในทิศทางที่ไม่สอดคล้องกับราคาหลักทรัพย์ต่างประเทศ ซึ่งเกิดได้จากหลายปัจจัย เช่น การเปลี่ยนแปลงของอัตราแลกเปลี่ยน ความต้องการซื้อขายของตราสารในตลาดหลักทรัพย์แห่งประเทศไทย เวลาทำการของแต่ละตลาดหลักทรัพย์ต่างประเทศ หรือเหตุสุดวิสัย เช่น การเกิดเหตุการณ์ภัยธรรมชาติที่ทำให้ตลาดหลักทรัพย์ต่างประเทศปิดทำการกะทันหัน เป็นต้น
2.  
ความเสี่ยงจากความผันผวนของอัตราแลกเปลี่ยนเงินตราต่างประเทศ 

เนื่องจากการลงทุนในหลักทรัพย์ต่างประเทศมีการชำระเงินเป็นเงินตราต่างประเทศ ผลตอบแทนที่ได้รับจากการลงทุนอาจได้รับผลกระทบอย่างมีนัยสำคัญจากความเสี่ยงที่เกิดจากอัตราแลกเปลี่ยนค่าเงิน โดยอาจมีความเสี่ยงหากมูลค่าของเงินตราต่างประเทศดังกล่าวมีการผันผวน มีการเปลี่ยนแปลงมูลค่าเมื่อเทียบกับมูลค่าของเงินบาทและเงินดอลลาร์ไต้หวันใหม่ ซึ่งอาจเกิดจากปัจจัยต่างๆ เช่น สภาวะทางเศรษฐกิจ ปัจจัยพื้นฐานของเศรษฐกิจ การเก็งกำไรของค่าเงิน นโยบายทางการเงิน รวมไปถึงกฎเกณฑ์ที่เกี่ยวข้องกับการแลกเปลี่ยนเงินตรา อาจทำให้เกิดผลกระทบต่อการลงทุนในตราสารและผลตอบแทนของการลงทุนในตราสาร เช่นในกรณีที่ค่าเงินบาทแข็งค่า/อ่อนค่า จะส่งผลต่อราคาตราสารลดลง/เพิ่มขึ้น เมื่อเทียบกับราคาหลักทรัพย์อ้างอิง รวมถึงส่งผลกระทบต่อการจ่ายสิทธิประโยชน์ของตราสาร เช่น ในกรณีที่ผู้ถือตราสารได้รับเงินปันผลอาจส่งผลกระทบให้เงินปันผลที่ได้รับมีมูลค่าลดลง/เพิ่มขึ้นได้ ทั้งนี้ ผู้ออกตราสารได้มีการป้องกันความเสี่ยงจากอัตราแลกเปลี่ยนตามดุลพินิจของผู้ออกตราสาร อย่างไรก็ดีการทำธุรกรรมป้องกันความเสี่ยงอาจมีต้นทุน ซึ่งทำให้ผลตอบแทนของการถือตราสารโดยรวมลดลงจากต้นทุนที่เพิ่มได้ นอกจากนี้ยังมีความเสี่ยงที่อัตราแลกเปลี่ยนที่ผู้ออกตราสารใช้ในการคำนวณมูลค่าหลักทรัพย์และ/หรือผลประโยชน์ต่างๆอาจไม่ใช่อัตราแลกเปลี่ยนที่ดีที่สุดในตลาด ณ ขณะนั้น
3.  
ความเสี่ยงเรื่องสภาพคล่องของตราสาร 
เป็นความเสี่ยงที่เกิดจากการที่ผู้ถือตราสารมีความต้องการขายตราสาร แต่ไม่สามารถขายได้ หรือสามารถขายได้แต่ไม่ได้ราคาหรือช่วงเวลาที่ผู้ถือตราสารต้องการ เนื่องจากสภาพคล่องของตราสารปรับตัวลดลงซึ่งอาจขึ้นกับหลายปัจจัย เช่น ความต้องการซื้อขายของผู้ลงทุน (Demand/Supply) สถานการณ์การลงทุนของแต่ละประเทศรวมทั้งปัจจัยภายใน และ/หรือปัจจัยภายนอกของประเทศนั้นๆ  รวมไปถึงเวลาทำการของตลาดหลักทรัพย์ต่างประเทศที่ปิดทำการในขณะที่ตลาดหลักทรัพย์แห่งประเทศไทยเปิดทำการซึ่งอาจส่งผลให้สภาพคล่องในช่วงเวลาดังกล่าวมีน้อยลงเมื่อเปรียบเทียบกับการซื้อขายในช่วงเวลาที่ตลาดหลักทรัพย์ทั้งสองประเทศเปิดทำการพร้อมกันได้  ทั้งนี้ ผู้ออกตราสารหรือบุคคลใดที่ผู้ออกตราสารกำหนดจะจัดให้มีผู้ดูแลสภาพคล่อง เพื่อตอบสนองความประสงค์ของผู้ที่ต้องการซื้อหรือขายได้อย่างต่อเนื่อง ทั้งนี้ จนกว่าจะมีการเปลี่ยนแปลงเป็นอย่างอื่น โดยหากมีการเปลี่ยนแปลง ผู้ออกตราสารจะแจ้งให้ผู้ถือตราสารทราบ
4.  
ความเสี่ยงของภาวะตลาดต่างประเทศ
เนื่องจากหลักทรัพย์อ้างอิงของตราสาร เป็นหลักทรัพย์ที่ทำการซื้อขายและจดทะเบียนอยู่ในต่างประเทศซึ่งอาจมีสภาวะทางการเมือง เศรษฐกิจ กฎหมาย และระเบียบที่แตกต่างจากของประเทศไทยอย่างมีนัยสำคัญ นอกจากนี้ตลาดหลักทรัพย์ที่หลักทรัพย์ต่างประเทศมีการซื้อขายหรือจดทะเบียนดังกล่าวอาจใช้ดุลพินิจระงับการซื้อขายหลักทรัพย์เป็นครั้งคราว ดังนั้น การเปลี่ยนแปลง หรือความผันผวน หรือภาวะตกต่ำ หรือการเกิดขึ้นของเหตุการณ์ดังกล่าวอาจส่งผลกระทบในทางลบต่อปริมาณการซื้อขายและราคาของหลักทรัพย์ต่างประเทศได้
5.  
ความเสี่ยงที่เกิดจากหลักทรัพย์อ้างอิงต่างประเทศ
ผู้ถือตราสารอาจมีความเสี่ยงที่เกิดจากการเปลี่ยนแปลงราคาหลักทรัพย์อ้างอิงต่างประเทศ ซึ่งอาจเกิดได้จากหลายปัจจัย เช่น ความเสี่ยงจากการบริหารจัดการเชิงกลยุทธ์ ความเสี่ยงจากการที่ผู้ออกหลักทรัพย์ต่างประเทศไม่สามารถทำกำไรได้ตามเป้าหมาย ความเสี่ยงจากการหยุดชะงักของธุรกิจ การจัดสรรหุ้นให้แก่ผู้ถือหุ้นเดิม การจ่ายปันผลเป็นหุ้น ที่อาจทำให้ราคาของหลักทรัพย์อ้างอิงต่างประเทศลดลงและส่งผลให้ผู้ถือตราสารอาจได้รับผลขาดทุนได้ เป็นต้น นอกจากนี้ การดำเนินการตาม Corporate Action ต่างๆของผู้ออกหลักทรัพย์ต่างประเทศ เช่น การจ่ายเงินปันผล การเพิ่มทุน ที่อาจทำให้ราคาของหลักทรัพย์อ้างอิงต่างประเทศลดลงและส่งผลให้ผู้ถือตราสารอาจได้รับผลขาดทุนได้ อย่างไรก็ตามผู้ออกตราสารจะทำการติดตามการดำเนินการที่เกี่ยวเนื่องกับความเสี่ยงดังกล่าวจากทางผู้ออกหลักทรัพย์ต่างประเทศอย่างใกล้ชิด และทำการเปิดเผยข้อมูลสารสนเทศและสิทธิประโยชน์ของผู้ถือตราสารตามกฎระเบียบของตลาดหลักทรัพย์ไทย เพื่อให้ผู้ลงทุนทราบถึงผลกระทบต่อสิทธิประโยชน์ของผู้ถือตราสาร 
ความเสี่ยงอื่นๆ
1.          ความเสี่ยงจากการดำเนินงานของผู้ออกตราสาร
ความเสี่ยงจากการดำเนินงานของผู้ออกตราสารอาจจะส่งผลกระทบต่อตราสารได้ เช่น ความเสี่ยงด้านระบบคอมพิวเตอร์ที่เกี่ยวข้องกับระบบเครือข่ายขององค์กรเกิดปัญหา ซึ่งอาจทำให้การดำเนินงานติดขัดไม่สามารถใช้งานได้ ส่งผลให้การดำเนินงานหยุดชะงักและไม่สามารถให้บริการกับผู้ถือตราสารได้ รวมถึงในกรณีความเสี่ยงที่เกิดนอกเหนือการควบคุมของผู้ออกตราสาร เช่น การเกิดภัยธรรมชาติ การถูกฟ้องร้อง ข้อกำหนดกฎหมาย อาจส่งผลให้ผู้ถือตราสารไม่ได้รับหลักทรัพย์ต่างประเทศตามที่ระบุไว้ หรือไม่ได้รับเงินลงทุนเต็ม อย่างไรก็ดี ผู้ออกตราสารได้มีการดูแลตรวจสอบระบบอย่างใกล้ชิด เพื่อไม่ให้เกิดปัญหาและข้อผิดพลาดได้ โดยผู้ออกตราสารได้จัดให้มีระบบการควบคุมภายในที่ดี มีการพัฒนาปรับปรุงระบบงานให้มีประสิทธิภาพ มีระบบการรักษาความปลอดภัยในระบบเครือข่ายขององค์กรรวมทั้งมีแผนการรองรับการดำเนินธุรกิจอย่างต่อเนื่องเพื่อรองรับเหตุขัดข้องที่อาจเกิดขึ้นได้อย่างทันเหตุการณ์และมีประสิทธิภาพมากที่สุด
2.          ความเสี่ยงกรณีผู้ออกตราสารประสบปัญหาทางการเงินหรือล้มละลาย
เนื่องจากตราสารแสดงสิทธิในหลักทรัพย์ต่างประเทศ เป็นตราสารที่ความเป็นเจ้าของหลักทรัพย์ต่างประเทศเป็นของผู้ออกตราสารแสดงสิทธิในหลักทรัพย์ต่างประเทศ โดยผู้ถือตราสารมีสิทธิที่จะได้รับผลประโยชน์จากหลักทรัพย์ต่างประเทศนั้น ซึ่งมีความเสี่ยงที่ผู้ออกตราสารอาจได้รับความเสียหาย อันสืบเนื่องมาจากกรณีที่ผู้ออกตราสารประสบปัญหาทางการเงิน ล้มละลาย รวมถึงการที่ไม่สามารถเปลี่ยนสินทรัพย์เป็นเงินสด และ/หรือไม่สามารถจัดหาเงินทุนได้เพียงพอตามความต้องการและทันต่อเวลาที่จะต้องนำไปชำระภาระผูกพันได้เมื่อครบกำหนด ทำให้ผู้ถือตราสารแสดงสิทธิในหลักทรัพย์ต่างประเทศอาจจะไม่ได้รับหลักทรัพย์ต่างประเทศตามที่ระบุไว้ หรืออาจไม่ได้รับเงินลงทุนครบเต็มจำนวน อย่างไรก็ตาม ผู้ออกตราสารมีการกำหนดแนวทางหรือขั้นตอนปฏิบัติในการวัด ประเมินติดตามและความคุมความเสี่ยงด้านสภาพคล่อง เช่น กรณีที่ผู้ออกตราสารมีการออกผลิตภัณฑ์ใหม่ผู้ออกตราสารจะทำการประเมินผลกระทบที่มีต่อสภาพคล่องของฐานะการเงินบริษัทโดยการใช้เครื่องมือการทดสอบภาวะวิกฤต (Stress Test) เพื่อประเมินระดับเงินกองทุนสภาพคล่องสุทธิที่บริษัทสามารถยอมรับได้และนำมาใช้ประกอบการพิจารณากำหนดมูลค่าการออกผลิตภัณฑ์ที่หมาะสมเป็นต้นผู้ออกตราสารดำเนินนโยบายดำรงเงินกองทุนสภาพคล่องสุทธิ และอัตราส่วนเงินกองทุนสภาพคล่องสุทธิสูงกว่าที่สำนักงานก.ล.ต. กำหนดคือกำหนดให้ดำรงเงินกองทุนสภาพคล่องสุทธิไม่ต่ำกว่า 25 ล้านบาทและอัตราส่วนเงินกองทุนสภาพคล่องสุทธิไม่ต่ำกว่าร้อยละ 7 ของหนี้สินทั่วไปและทรัพย์สินที่ต้องวางเป็นประกัน นอกจากนี้ ผู้ถือตราสารสามารถติดตามสถานะทางการเงินของผู้ออกตราสารได้จากเว็บไซต์ของสำนักงาน ก.ล.ต. เว็บไซต์ของตลาดหลักทรัพย์แห่งประเทศไทย และเว็บไซต์ของผู้ออกตราสาร รวมถึงสามารถติดตามอันดับความน่าเชื่อถือของผู้ออกตราสารได้จากเว็บไซต์ของผู้ออกตราสาร และสามารถศึกษารายละเอียดปัจจัยเสี่ยงต่อการดำเนินธุรกิจและมาตรการบริหารความเสี่ยง ของผู้ออกตราสารเพิ่มเติมได้จากแบบแสดงรายการข้อมูลประจำปีของผู้ออกตราสาร
3.         ความเสี่ยงที่เกิดจากการส่งผ่านผลประโยชน์ไปยังผู้ถือตราสาร
การส่งผ่านผลประโยชน์นั้นต้องเป็นไปตามข้อกำหนดสิทธิและหน้าที่ของผู้ออกตราสารในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ โดยผู้ออกตราสารจะทำหน้าที่เป็นตัวกลางในการส่งมอบสิทธิให้แก่ผู้ถือตราสาร เช่น สิทธิในการได้รับเงินปันผล นอกจากนี้การส่งผ่านผลประโยชน์ดังกล่าวอาจมีค่าใช้จ่ายที่เกิดขึ้นจากการดำเนินการต่างๆ เช่น ค่าธรรมเนียมที่ถูกเรียกเก็บจากนายทะเบียน รวมถึงภาษีที่เกี่ยวข้อง(ถ้ามี) ซึ่งอาจสูงกว่าผลประโยชน์ที่ผู้ถือตราสารจะได้รับ โดยหากเงินปันผลที่จะส่งมอบในคราวใดมีค่าธรรมเนียมและค่าใช้จ่ายมากกว่าเงินปันผลที่จะได้รับจากหลักทรัพย์ต่างประเทศ ผู้ออกตราสารสงวนสิทธิที่จะไม่ส่งมอบเงินปันผลสำหรับการจ่ายเงินปันผลในคราวนั้นให้แก่ผู้ถือตราสารณ เวลานั้น โดยผู้ออกตราสารจะเก็บรวบรวมเงินปันผลดังกล่าวไว้จนกระทั่งเงินปันผลที่เก็บรวบรวมมีจำนวนเงินปันผลรับมากกว่าค่าธรรมเนียมและค่าใช้จ่ายในการจัดส่งเงินปันผล ผู้ออกตราสารจึงจะทำการส่งมอบเงินปันผลทั้งหมดดังกล่าวให้แก่ผู้ถือตราสารซึ่งเป็นสิทธิของผู้ออกตราสาร โดยผู้ถือตราสารไม่มีสิทธิโต้แย้ง หรือเรียกร้องให้ผู้ออกตราสารรับผิดชอบในความสูญเสียใดๆจากการดำเนินงาน นอกจากนี้ การส่งผ่านผลประโยชน์ต่างๆ ไม่ว่าจะในรูปแบบของเงินสดหรือหลักทรัพย์แก่ผู้ถือตราสาร ยังขึ้นกับกฎหมายหลักเกณฑ์ และอยู่ภายใต้การกำกับดูแลของหน่วยงานในประเทศไทยและ/หรือประเทศที่หลักทรัพย์อ้างอิงทำการซื้อขายหรือจดทะเบียน ซึ่งอาจส่งผลให้การส่งผ่านสิทธิประโยชน์แก่ผู้ถือตราสารอาจสามารถทำได้อย่างจำกัดเมื่อเทียบกับการถือหลักทรัพย์ต่างประเทศโดยตรง
4.          ความเสี่ยงที่เกิดจากผู้ออกตราสารไม่สามารถกระจายการถือตราสารได้ตามหลักเกณฑ์ของตลาดหลักทรัพย์แห่งประเทศไทย
ในกรณีที่ผู้ออกตราสารไม่สามารถกระจายการถือตราสารได้ตามหลักเกณฑ์ของตลาดหลักทรัพย์แห่งประเทศไทย ผู้ออกตราสารจะกำหนดให้มีวิธีการให้สิทธิแก่ผู้ถือตราสาร การจัดให้มีการรับซื้อตราสาร หรือวิธีการอื่นใดเพื่อจัดการความเสี่ยงเกี่ยวกับสภาพคล่องของตราสารดังกล่าว ทั้งนี้ เป็นไปตามวิธีการที่กำหนดในข้อกำหนดสิทธิ
7.       ฐานะการเงินและผลการดำเนินงาน 
7.1 
ข้อมูลทางการเงินโดยสรุป
สรุปรายงานของผู้สอบบัญชี สำหรับงบการเงินประจำปี 
ผู้สอบบัญชีรับอนุญาตของบริษัท ได้แก่ นางสาวฐิติมา พงศ์ไชยยง ผู้สอบบัญชีรับอนุญาตเลขที่ 10728 จากบริษัท เคพีเอ็มจี ภูมิไชย สอบบัญชี จำกัด ได้นำเสนอรายงานผลการตรวจสอบงบการเงินของบริษัทหลักทรัพย์ อินโนเวสท์ เอกซ์ จำกัด ซึ่งประกอบด้วยงบแสดงฐานะทางการเงิน งบกำไรขาดทุนเบ็ดเสร็จ งบแสดงการเปลี่ยนแปลงส่วนของเจ้าของ และงบกระแสเงินสด สำหรับปีสิ้นสุด 31 ธันวาคม 2568 รวมถึงหมายเหตุซึ่งประกอบด้วยสรุปนโยบายการบัญชีที่สำคัญและเรื่องอื่น ๆ  โดยผู้บริหารเป็นผู้รับผิดชอบในการจัดทำและการนำเสนองบการเงินถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็น เพื่อให้สามารถจัดทำงบการเงินที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด รวมถึงความรับผิดชอบในการประเมินความสามารถของบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง

ผู้สอบบัญชีได้ปฏิบัติงานตรวจสอบตามมาตรฐานการสอบบัญชี ซึ่งกำหนดให้ต้องปฏิบัติตามข้อกำหนดด้านจรรยาบรรณ รวมถึงวางแผนและปฏิบัติงานตรวจสอบเพื่อให้ได้ความเชื่อมั่นอย่างสมเหตุสมผลว่างบการเงินปราศจากการแสดงข้อมูลที่ขัดต่อข้อเท็จจริงอันเป็นสาระสำคัญ
การตรวจสอบรวมถึงการใช้วิธีการตรวจสอบเพื่อให้ได้มาซึ่งหลักฐานการสอบบัญชีเกี่ยวกับจำนวนเงินและการเปิดเผยข้อมูลในงบการเงิน วิธีการตรวจสอบที่เลือกใช้ขึ้นอยู่กับดุลยพินิจของผู้สอบบัญชี ซึ่งรวมถึงการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญของงบการเงิน ไม่ว่าจะเกิดจากการทุจริตหรือข้อผิดพลาด ในการประเมินความเสี่ยงดังกล่าว นอกจากนี้ ผู้สอบบัญชียังพิจารณาถึงการควบคุมภายในที่เกี่ยวข้องกับการจัดทำและการนำเสนองบการเงินโดยถูกต้องตามที่ควรของกิจการ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อประสิทธิผลของการควบคุมภายในของกิจการ การตรวจสอบรวมถึงการประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีที่จัดทำขึ้นโดยผู้บริหารรวมทั้งการประเมินการนำเสนองบการเงินโดยรวม
กล่าวโดยสรุป ผู้สอบบัญชีเห็นว่า งบการเงินแสดงฐานะการเงินของบริษัท ณ วันที่ 31 ธันวาคม 2568 ผลการดำเนินงาน และกระแสเงินสด สำหรับปีสิ้นสุดวันเดียวกันโดยถูกต้องตามที่ควรในสาระสำคัญตามมาตรฐานการรายงานทางการเงิน
หน้าที่ในการจัดทำรายงานทางการเงิน
อ้างถึงพระราชบัญญัติหลักทรัพย์และตลาดหลักทรัพย์ พ.ศ.2535 ตามมาตรา 106 กำหนดให้บริษัทหลักทรัพย์จัดทำงบดุลและบัญชีกำไรขาดทุนทุกงวดการบัญชีในรอบระยะเวลาหกเดือน ตามแบบที่สำนักงาน ก.ล.ต.ประกาศกำหนด โดยจะต้องมีการตรวจสอบและแสดงความเห็น โดยผู้สอบบัญชีที่สำนักงาน ก.ล.ต.ให้ความเห็นชอบ โดยในงวดการบัญชีสำหรับหกเดือนแรกของปีบัญชี จะต้องดำเนินการให้แล้วเสร็จภายในสามเดือนนับวันสิ้นงวดการบัญชี และ สำหรับงวดประจำปีบัญชี จะต้องดำเนินการให้แล้วเสร็จภายในยี่สิบเอ็ดวันนับแต่วันที่ได้รับอนุมัติจากที่ประชุมใหญ่ แต่ระยะเวลาทั้งหมดต้องไม่เกินสี่เดือนนับวันสิ้นปี พร้อมกันนี้ ให้ปิดประกาศไว้ในที่ที่เปิดเผย ณ สำนักงานของบริษัท และลงประกาศในหนังสือพิมพ์รายวันท้องถิ่นอย่างน้อย 1 ฉบับ และ เสนอต่อสำนักงาน ก.ล.ต. 1 ฉบับ
7.1.1 งบแสดงฐานะการเงิน

งบฐานะการเงิน

(หน่วย : พันบาท) 31 ธันวาคม 31 ธันวาคม 31 ธันวาคม

สินทรัพย์

2568 2567 2566

เงินสดและรายการเทียบเท่าเงินสด 1,441,760            13.3% 2,125,166            15.4% 1,744,803            12.6%

ลูกหนี้สำนักหักบัญชีและบริษัทหลักทรัพย์ 994,019               9.2% 1,124,149            8.2% 669,778               4.9%

ลูกหนี้ธุรกิจหลักทรัพย์ 3,757,968            34.6% 2,844,958            20.7% 4,615,862            33.5%

สินทรัพย์อนุพันธ์ 1,503,268            13.9% 1,320,910            9.6% 1,225,933            8.9%

เงินลงทุนที่ไม่ได้วางเป็นประกัน 1,509,552            13.9% 3,993,370            29.0% 4,165,248            30.2%

สินทรัพย์ดิจิทัล 116,690               1.1% 121,985               0.9% 80,575                 0.6%

ส่วนปรับปรุงอาคารเช่าและอุปกรณ์ 32,574                 0.3% 24,221                 0.2% 34,873                 0.3%

สินทรัพย์สิทธิการใช้ 20,425                 0.2% 4,053                   0.0% 12,785                 0.1%

สินทรัพย์ไม่มีตัวตน 496,654               4.6% 521,690               3.8% 504,402               3.7%

สินทรัพย์ภาษีเงินได้รอการตัดบัญชี 272,522               2.5% 230,160               1.7% 197,488               1.4%

สินทรัพย์อื่น  705,158               6.5% 1,460,563            10.6% 545,393               4.0%

รวมสินทรัพย์ 10,850,590          100% 13,771,225          100% 13,797,140          100%

หนี้สิน

เงินกู้ยืมจากสถาบันการเงิน 600,000               5.5% 1,850,000            13.4% 400,000               2.9%

เจ้าหนี้สำนักหักบัญชีและบริษัทหลักทรัพย์ 1,210,666            8.8% 336,138               2.4% 1,108,191            8.0%

เจ้าหนี้ธุรกิจหลักทรัพย์ 1,071,213            7.8% 1,392,765            10.1% 1,435,099            10.4%

หนี้สินทางการเงินที่กำหนดให้วัดมูลค่าด้วยมูลค่ายุติธรรม

ผ่านกำไรหรือขาดทุน 239,574               1.7% 1,747,295            12.7% 1,909,220            13.8%

หนี้สินอนุพันธ์ 54,145                 0.4% 187,704               1.4% 265,518               1.9%

ภาษีเงินได้ค้างจ่าย 94,654                 0.7% 67,839                 0.5% 53,000                 0.4%

ตราสารหนี้ที่ออก 908,982               6.6% 1,095,687            8.0% 3,014,561            21.8%

หนี้สินตามสัญญาเช่า 20,481                 0.1% 4,134                   0.0% 12,940                 0.1%

ประมาณการหนี้สิน 115,220               0.8% 127,661               0.9% 107,161               0.8%

หนี้สินอื่น  943,367               6.9% 1,550,505            11.3% 565,235               4.1%

รวมหนี้สิน 5,258,304            39.4% 8,359,728            60.7% 8,870,925            64.3%


7.1.1 งบแสดงฐานะการเงิน (ต่อ)

งบฐานะการเงิน

(หน่วย : พันบาท) 31 ธันวาคม 31 ธันวาคม 31 ธันวาคม

2568 2567 2566

ส่วนของเจ้าของ

ทุนที่ออกและชำระแล้ว

หุ้นสามัญจำนวน 331,500,000 หุ้น มูลค่า 10 บาทต่อหุ้น 3,315,000            24.1% 3,315,000            24.1% 3,315,000            24.0%

กำไรสะสม

จัดสรรแล้ว - ทุนสำรองตามกฎหมาย   331,500               2.4% 240,000               1.7% 240,000               1.7%

ยังไม่ได้จัดสรร 1,945,856            14.1% 1,856,567            13.5% 1,371,285            9.9%

องค์ประกอบอื่นของส่วนของเจ้าของ (70)                       0.0% (70)                       0.0% (70)                       0.0%

รวมส่วนของเจ้าของ 5,592,286            40.6% 5,411,497            39.3% 4,926,215            35.7%

รวมหนี้สินและส่วนของเจ้าของ 10,850,590          80% 13,771,225          100% 13,797,140          100%


7.1.2  งบกำไรขาดทุนเบ็ดเสร็จ

งบกำไรขาดทุนเบ็ดเสร็จ

(หน่วย : พันบาท) 2568 2567 2566

รายได้

รายได้ค่านายหน้า 1,183,274       

31.1%

1,188,755       

34.2%

1,185,195       

41.4%

รายได้ค่าธรรมเนียมและบริการ  1,604,127       

42.1%

1,180,951       

33.9%

538,735          

18.8%

รายได้ดอกเบี้ย 314,454          

8.3%

276,843          

8.0%

314,879          

11.0%

กำไรและผลตอบแทนจากเครื่องมือทางการเงิน 493,848          

13.0%

716,736          

20.6%

729,740          

25.5%

รายได้จากการขายสินทรัพย์ดิจิทัล 122,989          

3.2%

33,166            

1.0%

39,712            

1.4%

รายได้อื่น 90,867            

2.4%

82,824            

2.4%

54,505            

1.9%

รวมรายได้ 3,809,559       

100%

3,479,275       

100%

2,862,766       

100%

ค่าใช้จ่าย

ค่าใช้จ่ายผลประโยชน์พนักงาน 1,047,772       

27.5%

1,105,041       

31.8%

941,892          

32.9%

ค่าธรรมเนียมและบริการจ่าย  1,010,962       

26.5%

715,991          

20.6%

409,929          

14.3%

ค่าใช้จ่ายดอกเบี้ย 126,354          

3.3%

145,781          

4.2%

362,709          

12.7%

ต้นทุนขายสินทรัพย์ดิจิทัล 122,483          

3.2%

33,052            

0.9%

41,188            

1.4%

ผลขาดทุนด้านเครดิตที่คาดว่าจะเกิดขึ้น  22,696            

0.6%

168,368          

4.8%

35,840            

1.3%

ค่าใช้จ่ายอื่น 762,763          

20.0%

710,261          

20.4%

688,641          

24.1%

รวมค่าใช้จ่าย 3,093,029       

81.2%

2,878,494       

82.7%

2,480,199       

86.6%

กำไรก่อนภาษีเงินได้ 716,530          

18.8%

600,781          

17.3%

382,567          

13.4%

ภาษีเงินได้ (142,395)         

-3.7%

(113,107)         

-3.3%

(73,025)           

-2.6%

กำไรสำหรับงวด 574,135           15.1% 487,675           14.0% 309,542           10.8%

กำไรขาดทุนเบ็ดเสร็จอื่น

2,796              

0.1%

(2,392)             

-0.1%

(75)                  

0.0%

กำไรขาดทุนเบ็ดเสร็จรวมสำหรับงวด 576,93115.1% 485,28213.9% 309,46710.8%

กำไรต่อหุ้นขั้นพื้นฐาน 1.73 1.47 0.93

สำหรับปีสิ้นสุด 

วันที่ 31 ธันวาคม


7.1.3 งบกระแสเงินสด
[image: image5.emf]บริษัทหลักทรัพย์ อินโนเวสท์ เอกซ์ จำกัด

งบกระแสเงินสด 

2568 2567 2566

กระแสเงินสดจากกิจกรรมดำเนินงาน

กำไรก่อนภาษีเงินได้ 716,530                600,781                382,567               

รายการปรับกระทบยอดกำไรก่อนภาษีเป็นเงินสดรับ (จ่าย) 

จากกิจกรรมดำเนินงาน

ค่าเสื่อมราคา 18,756                  21,267                  23,390                 

ค่าตัดจำหน่าย 152,099                154,249                117,196               

ผลขาดทุนด้านเครดิตที่คาดว่าจะเกิดขึ้น  22,696                  168,365                35,840                 

ขาดทุนจากการตัดจำหน่ายลูกหนี้ธุรกิจหลักทรัพย์ -                        3                           -                       

ประมาณการหนี้สินสำหรับผลประโยชน์พนักงาน 16,986                  17,887                  15,621                 

(กำไร)ขาดทุนจากการเปลี่ยนแปลงในมูลค่ายุติธรรมในเงินลงทุน (106,021)               95,822                  397,502               

(กำไร)ขาดทุนจากการขายเงินลงทุน 38,467                  (56,565)                 (692,570)              

ขาดทุนจากการปรับลดมูลค่าสินทรัพย์ดิจิทัล (กลับรายการ) 9,050                    (586)                      2,566                   

(กำไร)ขาดทุนจากการจำหน่าย / แลกเปลี่ยนสินทรัพย์ดิจิทัล 2,087                    (8,873)                   (1,302)                  

ขาดทุนจากการตัดจำหน่ายส่วนปรับปรุงอาคารเช่าและอุปกรณ์ 3,237                    1                          

ขาดทุนจากการตัดจำหน่ายสินทรัพย์ไม่มีตัวตน -                        1,578                    -                       

(กำไร)ขาดทุนจากการแปลงค่าเงินตราต่างประเทศ 7,542                    (13,285)                 5,877                   

ค่าใช้จ่ายดอกเบี้ย 126,354                145,781                362,709               

รายได้ดอกเบี้ย (314,454)               (276,843)               (314,879)              

เงินปันผลรับ (72,292)                 (147,794)               (98,030)                

กำไรจากการดำเนินงานก่อนการเปลี่ยนแปลงในสินทรัพย์

และหนี้สินดำเนินงาน

621,037                701,787                236,487               

สินทรัพย์ดำเนินงาน (เพิ่มขึ้น) ลดลง

ลูกหนี้สำนักหักบัญชีและบริษัทหลักทรัพย์ 122,587                (441,086)               541,725               

ลูกหนี้ธุรกิจหลักทรัพย์ (931,773)               1,603,989             1,478,470            

สินทรัพย์อนุพันธ์ (182,358)               (94,977)                 48,106                 

เงินลงทุนตามวิธีมูลค่ายุติธรรมผ่านกำไรหรือขาดทุน

ที่ไม่ได้วางเป็นประกัน 2,550,526             134,145                121,075               

สินทรัพย์ดิจิทัล (2,738)                   (7,169)                   (59,392)                

สินทรัพย์อื่น 768,053                (923,400)               (4,137)                  

(หน่วย : พันบาท)

สำหรับปีสิ้นสุด วันที่ 31 ธันวาคม


7.1.3 งบกระแสเงินสด (ต่อ)
[image: image6.emf]บริษัทหลักทรัพย์ อินโนเวสท์ เอกซ์ จำกัด

งบกระแสเงินสด 

2568 2567 2566

กระแสเงินสดจากกิจกรรมดำเนินงาน (ต่อ)

หนี้สินดำเนินงานเพิ่มขึ้น (ลดลง)

เงินกู้ยืมจากสถาบันการเงิน

(1,250,000)            1,450,000             (700,000)              

เจ้าหนี้สำนักหักบัญชีและบริษัทหลักทรัพย์ 874,528                (772,053)               264,874               

เจ้าหนี้ธุรกิจหลักทรัพย์ (320,704)               (43,858)                 (983,123)              

หนี้สินทางการเงินที่กำหนดให้วัดมูลค่าด้วยมูลค่ายุติธรรม

ผ่านกำไรหรือขาดทุน (1,507,721)            (161,925)               1,909,220            

หนี้สินอนุพันธ์ (133,558)               (77,814)                 (188,946)              

ตราสารหนี้ที่ออก (186,705)               (1,918,874)            (1,341,438)           

ประมาณการหนี้สิน (4,774)                   5,304                    (5,930)                  

ประมาณการหนี้สินสำหรับผลประโยชน์พนักงานจ่าย (18,654)                 (5,681)                   (1,888)                  

หนี้สินอื่น (607,062)               990,579                (94,607)                

เงินสดรับจากการดำเนินงาน (209,317)               438,968                1,220,496            

ดอกเบี้ยจ่าย (126,312)               (150,490)               (369,091)              

ภาษีเงินได้จ่ายออก (158,641)               (130,341)               (66,192)                

เงินสดสุทธิ (ใช้ไปใน) ได้มาจากกิจกรรมดำเนินงาน (494,270)               158,136                785,213               

กระแสเงินสดจากกิจกรรมลงทุน

เงินสดจ่ายซื้อส่วนปรับปรุงอาคารเช่าและอุปกรณ์ (22,089)                 (1,644)                   (10,888)                

เงินสดจ่ายซื้อสินทรัพย์ไม่มีตัวตน (127,064)               (191,095)               (225,647)              

ดอกเบี้ยรับ 291,530                276,928                314,928               

เงินปันผลรับ 73,028                  147,306                97,782                 

เงินสดสุทธิได้มาจากกิจกรรมลงทุน  215,407                231,496                176,175               

กระแสเงินสดจากกิจกรรมจัดหาเงิน

เงินสดจ่ายชำระหนี้สินตามสัญญาเช่า (8,401)                   (9,269)                   (9,407)                  

เงินปันผลจ่ายให้ผู้ถือหุ้นของบริษัท (396,143)               -                        -                       

เงินสดสุทธิใช้ไปในกิจกรรมจัดหาเงิน (404,544)               (9,269)                   (9,407)                  

เงินสดและรายการเทียบเท่าเงินสดเพิ่มขึ้นสุทธิ (683,407)               380,363                951,981               

เงินสดและรายการเทียบเท่าเงินสดต้นงวด 2,125,166             1,744,803             792,823               

เงินสดและรายการเทียบเท่าเงินสดปลายงวด 1,441,759             2,125,166             1,744,803            

รายการที่ไม่ใช่เงินสด

การเพิ่มขึ้นของสินทรัพย์สิทธิการใช้ 24,631                  310                       -                   

เจ้าหนี้จากการซื้อส่วนปรับปรุงอาคารเช่าและอุปกรณ์ -                    (71)                        6,452                   

เจ้าหนี้จากการซื้อสินทรัพย์ไม่มีตัวตน -                    (376)                      106                      

สินทรัพย์ไม่มีตัวตนได้มาจากการแลกเปลี่ยน (2,087)                   8,876                    1,309                   

(หน่วย : พันบาท)

สำหรับปีสิ้นสุดวันที่ 31 ธันวาคม


7.1.4 อัตราส่วนทางการเงิน

7.1.5 สรุปฐานะการเงินและผลการดำเนินงาน

8. 
คำอธิบายและการวิเคราะห์ฐานะการเงินและผลการดำเนินงาน 

การดำเนินงานและฐานะการเงินประจำงวดปี สิ้นสุดวันที่ 31 ธันวาคม 2568
1. ผลการดำเนินงาน
ภาพรวมผลการดำเนินงาน
สำหรับปีสิ้นสุดวันที่ 31 ธันวาคม 2568 บริษัทฯ มีกำไรสุทธิจำนวน 574.1 ล้านบาท เพิ่มขึ้นจากปี 2567 ซึ่งมีกำไรสุทธิ 487.7 ล้านบาท จำนวน 86.4 ล้านบาท หรือร้อยละ 17.7 การเพิ่มขึ้นของกำไรสุทธิเป็นผลจากการเพิ่มขึ้นของรายได้รวม โดยเฉพาะรายได้ค่าธรรมเนียมและบริการ ขณะที่บริษัทสามารถควบคุมค่าใช้จ่ายจากการดำเนินงานได้อย่างเหมาะสม
· รายได้
รายได้ค่าธรรมเนียมและบริการ ในปี 2568 บริษัทฯ มีรายได้ค่าธรรมเนียมและบริการจำนวน 1,604.1 ล้านบาท เพิ่มขึ้นจากปี 2567 ซึ่งมีจำนวน 1,181.0 ล้านบาท เป็นจำนวน 423.1 ล้านบาท หรือร้อยละ 35.8

การเพิ่มขึ้นดังกล่าวมีสาเหตุหลักจากรายได้จากการเป็นตัวแทนสนับสนุนการจำหน่ายกองทุนรวม และรายได้จากการบริหารกองทุนส่วนบุคคล ซึ่งเป็นรายได้ที่มีความสม่ำเสมอและมีความผันผวนน้อย ส่งผลให้โครงสร้างรายได้ของบริษัทมีความมั่นคงมากขึ้น
กำไรและผลตอบแทนจากเครื่องมือทางการเงิน 
กำไรและผลตอบแทนจากเครื่องมือทางการเงินในปี 2568 มีจำนวน 493.8 ล้านบาท ลดลงจากปี 2567 ซึ่งมีจำนวน 716.7 ล้านบาท เป็นจำนวน 222.9 ล้านบาท หรือร้อยละ 31.1 สาเหตุหลักมาจากสภาวะตลาดทุนที่มีความผันผวนลดลง และนโยบายการลงทุนที่เน้นความระมัดระวังมากขึ้น
· ค่าใช้จ่าย
ค่าธรรมเนียมและบริการจ่าย ค่าธรรมเนียมและบริการจ่ายในปี 2568 มีจำนวน 1,011.0 ล้านบาท เพิ่มขึ้นจากปี 2567 ซึ่งมีจำนวน 716.0 ล้านบาท เป็นจำนวน 295.0 ล้านบาท หรือร้อยละ 41.2 เพิ่มขึ้นผันแปรตามรายได้ค่าธรรมเนียมและบริการที่เพิ่มขึ้น
ผลขาดทุนด้านเครดิตที่คาดว่าจะเกิดขึ้น ผลขาดทุนด้านเครดิตที่คาดว่าจะเกิดขึ้นในปี 2568 มีจำนวน 22.7 ล้านบาท ลดลงจากปี 2567 ซึ่งมีจำนวน 168.4 ล้านบาท เป็นจำนวน 145.7 ล้านบาท หรือร้อยละ 86.5 สะท้อนถึงคุณภาพลูกหนี้และการบริหารความเสี่ยงด้านเครดิตที่ดีขึ้น
2. ฐานะทางการเงิน
· สินทรัพย์รวม ณ วันที่ 31 ธันวาคม 2568 บริษัทฯ มีสินทรัพย์รวมจำนวน 10,850.6 ล้านบาท ลดลงจาก ณ วันที่ 31 ธันวาคม 2567 ซึ่งมีจำนวน 13,771.2 ล้านบาท เป็นจำนวน 2,920.6 ล้านบาท หรือร้อยละ 21.2 โดยสาเหตุหลักมาจากการลดลงของเงินลงทุนที่ไม่ได้วางเป็นประกัน และสินทรัพย์อื่นที่เกี่ยวข้องกับธุรกรรมทางการเงิน
· หนี้สินรวม ณ วันที่ 31 ธันวาคม 2568 มีจำนวน 5,258.3 ล้านบาท ลดลงจากปี 2567 ซึ่งมีจำนวน 8,359.7 ล้านบาท เป็นจำนวน 3,101.4 ล้านบาท หรือร้อยละ 37.1 โดยเกิดจากการลดลงของเงินกู้ยืมจากสถาบันการเงิน หนี้สินทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุน และตราสารหนี้ที่ออก
· ส่วนของเจ้าของ
ส่วนของเจ้าของ ณ วันที่ 31 ธันวาคม 2568 มีจำนวน 5,592.3 ล้านบาท เพิ่มขึ้นจากปี 2567 ซึ่งมีจำนวน 5,411.5 ล้านบาท เป็นจำนวน 180.8 ล้านบาท หรือร้อยละ 3.3 โดยเป็นผลจากกำไรสุทธิของปี และการจ่ายเงินปันผลระหว่างปี
การดำเนินงานและฐานะการเงินประจำปี สิ้นสุดวันที่ 31 ธันวามคม 2567
1.
ภาพรวมผลการดำเนินงาน

ในงวดปี 2567 งบการเงินของบริษัทฯ แสดงกำไรสุทธิ 487.7 ล้านบาท เพิ่มขึ้นร้อยละ  57.5  เมื่อเทียบกับกำไรในรอบปีก่อน ทั้งนี้ สาเหตุหลักเกิดจากการเพิ่มขึ้นของรายได้ค่าธรรมเนียมและบริการ
· รายได้ 

ในกลุ่มรายได้ที่มีการเปลี่ยนแปลงอย่างมีนัยยะ เมื่อเทียบระหว่างงวดบัญชีเดียวกันกับปีก่อน ได้แก่ 
รายได้ค่านายหน้าซื้อขายหลักทรัพย์และสัญญาซื้อขายล่วงหน้า ในรอบปี 2567 มีจำนวน 1,188.8 ล้านบาท คิดเป็นร้อยละ 34.2 ของรายได้รวม เมื่อเทียบกับงวดปีก่อนรายได้เพิ่มขึ้นเล็กน้อย
รายได้ค่าธรรมเนียมและบริการ มีจำนวน 1,181.0 ล้านบาท คิดเป็นร้อยละ 33.9 ของรายได้รวม โดยเพิ่มสูงขึ้นอย่างมีนัยยะ เมื่อเทียบกับงวดปีก่อน พบว่ารายได้หลักที่เพิ่มขึ้นเกิดจากรายได้การเป็นตัวแทนสนับสนุนการจำหน่ายกองทุนรวม และรายได้จากค่าธรรมเนียมการจัดการกองทุนส่วนบุคคล
· ค่าใช้จ่าย
ค่าใช้จ่ายรวมของบริษัทฯ สำหรับปี 2567 มีจำนวน 2,878.5 ล้านบาท คิดเป็นร้อยละ 82.7 ของรายได้รวม ซึ่งเมื่อเทียบกับงวดเดียวกันของปีก่อน พบว่า มีจำนวนเพิ่มขึ้น 398.3 ล้านบาท หรือร้อยละ 16.1  สาเหตุหลักเกิดจาก
ค่าใช้จ่ายผลประโยชน์พนักงาน เพิ่มขึ้นจากเงินเดือนและโบนัส
ค่าธรรมเนียมและบริการจ่าย เพิ่มมากขึ้น ตามรายได้ค่าธรรมเนียมและบริการที่เพิ่มมากขึ้น

การสำรองผลขาดทุนด้านเครดิตที่คาดว่าจะเกิดขึ้น ประมาณการเพิ่มขึ้นจากลูกหนี้เครดิตบาลานซ์ 
อย่างไรก็ตาม ค่าใช้จ่ายดอกเบี้ย ลดลงจำนวน 216.9 ล้านบาท คิดเป็นร้อยละ 59.8 เมื่อเทียบกับงวดปีก่อน ซึ่งส่วนใหญ่เกิดจากการลดลงของดอกเบี้ยจ่ายจากตราสารหนี้อนุพันธ์ที่ออกจำหน่าย
2.  
ภาพรวมฐานะทางการเงิน 
บริษัทฯมีสินทรัพย์รวม ณ วันที่ 31 ธันวาคม 2567 จำนวน 13,771 ล้านบาท  โดยมีจำนวนลดลง 26 ล้านบาท เมื่อเทียบกับ ณ สิ้นปี 2566  ซึ่งเกิดจากการลดลงของลูกหนี้ธุรกิจหลักทรัพย์และลูกหนี้สำนักหักบัญชี 2 วันสุดท้ายของวันสิ้นงวด แต่ในขณะเดียวกันมีการเพิ่มขึ้นของลูกหนี้จากค่าขายกองทุนของลูกค้า 

ในส่วนของหนี้สิน บริษัทฯ มีหนี้สินรวม ณ วันที่ 31 ธันวาคม 2567  จำนวน 8,360 ล้านบาท โดยมีจำนวนลดลง 511 ล้านบาท เมื่อเทียบกับ ณ สิ้นปี 2566 ซึ่งส่วนใหญ่เป็นผลจากการลดลงอย่างมีนัยยะของตราสารหนี้อนุพันธ์ที่ออกจำหน่าย แต่ในขณะเดียวกันมีการเพิ่มขึ้นของเงินกู้ยืมสถาบันการเงิน และเจ้าหนี้ค่าขายหน่วยลงทุนของลูกค้า  

ในส่วนของเจ้าของ ณ วันที่ 31 ธันวาคม 2567  จำนวน 5,411 ล้านบาท เพิ่มขึ้น 485 ล้านบาท โดยเป็นผลจากการกำไรประจำงวด
การดำเนินงานและฐานะการเงินงวดปี สิ้นสุดวันที่ 31 ธันวาคม 2566
1. 
ภาพรวมผลการดำเนินงาน
ในงวดปี 2566 งบการเงินของบริษัทฯ แสดงกำไรสุทธิ 309.5 ล้านบาท โดยเพิ่มขึ้น 94.7 ล้านบาท หรือร้อยละ 44.1 เมื่อเทียบกับกำไรรอบปีก่อน ทั้งนี้ สาเหตุหลักเกิดจากการในปี 2565 บริษัทฯได้รับรู้ผลขาดทุนที่คาดว่าจะเกิดขึ้นจากเหตุการณ์ซื้อขายหลักทรัพย์ของบริษัทจดทะเบียนแห่งหนึ่งที่มีความผิดปกติ ซึ่งหน่วยงานกำกับดูแลที่เกี่ยวข้องเข้าตรวจสอบและระงับธุรกรรมดังกล่าว ส่งผลให้บริษัทฯ มิได้รับชำระค่าซื้อหลักทรัพย์จากลูกหนี้ธุรกิจหลักทรัพย์ จำนวน 475.5 ล้านบาท หากพิจารณาในรายละเอียดแยกตามส่วนของรายได้ และ ค่าใช้จ่าย จะเป็นดังนี้
· รายได้
รายได้ค่านายหน้าซื้อขายหลักทรัพย์และสัญญาซื้อขายล่วงหน้า ในรอบปี 2566 มีจำนวน 1,185.2 ล้านบาท คิดเป็นร้อยละ 41.4 ของรายได้รวม โดยปรับลดลงเมื่อเทียบกับงวดปีก่อนจำนวน 504 ล้านบาท คิดเป็นร้อยละ 29.8 ซึ่งเกิดจากปริมาณการซื้อขายรวมเฉลี่ยต่อวันลดลงทั้งตลาดหลักทรัพย์ฯ และตลาดซื้อขายสัญญาล่วงหน้า นอกจากนี้ยังเกิดจากส่วนแบ่งการตลาดนายหน้าซื้อขายหลักทรัพย์ของบริษัทลดลงด้วย

รายได้ค่าธรรมเนียมและบริการ มีจำนวน 538.7 ล้านบาท คิดเป็นร้อยละ 18.8 ของรายได้รวม เมื่อเทียบกับงวดปีก่อนรายได้เพิ่มขึ้นเล็กน้อย โดยส่วนใหญ่เพิ่มจากรายได้การเป็นตัวแทนสนับสนุนการจำหน่ายกองทุนรวม 
 
รายได้ดอกเบี้ย มีจำนวน 314.9 ล้านบาท คิดเป็นร้อยละ 11.0 ของรายได้รวม โดยเพิ่มสูงขึ้นอย่างมีนัยยะ เมื่อเทียบกับงวดปีก่อน ซึ่งสาเหตุหลักเกิดจากรายได้ดอกเบี้ยจากบัญชีเงินสดที่คงค้างอยู่กับบริษัทหลักทรัพย์ต่างประเทศ
กำไรและผลตอบแทนจากเครื่องมือทางการเงิน จำนวน 729.7 ล้านบาท คิดเป็นร้อยละ 25.5 ของรายได้รวม โดยลดลงอย่างมีนัยยะ เมื่อเทียบกันปีก่อน โดยสาเหตุหลักเกิดจากการลดลงของกำไรจากการลงทุนในตราสารทุนในตลาดหลักทรัพย์
· ค่าใช้จ่าย
ค่าใช้จ่ายรวมของบริษัทฯ สำหรับปี 2566 มีจำนวน 2,480.2 ล้านบาท คิดเป็นร้อยละ 86.6 ของรายได้รวม ซึ่งเมื่อเทียบกับงวดเดียวกันของปีก่อน พบว่า มีจำนวนลดลงจำนวน 952.1 ล้านบาท หรือร้อยละ 27.7  สาเหตุหลักเกิดจาก
ค่าใช้จ่ายดอกเบี้ย ลดลงจำนวน 300.2 ล้านบาท คิดเป็นร้อยละ 45.3 เมื่อเทียบกับงวดปีก่อน ซึ่งส่วนใหญ่เกิดจากการลดลงของดอกเบี้ยจ่ายจากตราสารหนี้อนุพันธ์ที่ออกจำหน่าย
ผลขาดทุนที่คาดว่าจะเกิดขึ้น ลดลงจากงวดปีก่อน เหตุจากในงวดปี 2565 บริษัทฯได้รับรู้ผลขาดทุนที่คาดว่าจะเกิดขึ้นจากเหตุการณ์ซื้อขายหลักทรัพย์ของบริษัทจดทะเบียนแห่งหนึ่งที่มีความผิดปกติ ซึ่งหน่วยงานกำกับดูแลที่เกี่ยวข้องเข้าตรวจสอบและระงับธุรกรรมดังกล่าว ส่งผลให้บริษัทฯ มิได้รับชำระค่าซื้อหลักทรัพย์จากลูกหนี้ธุรกิจหลักทรัพย์ 

2.  
ภาพรวมฐานะทางการเงิน 
บริษัทฯมีสินทรัพย์รวม ณ วันที่ 31 ธันวาคม 2566 จำนวน 13,797 ล้านบาท  โดยมีจำนวนลดลง 785 ล้านบาท เมื่อเทียบกับ ณ สิ้นปี 2565 ซึ่งส่วนใหญ่เป็นผลจากการลดลงของลูกหนี้ธุรกิจหลักทรัพย์ที่เกิดจากการซื้อหลักทรัพย์ของลูกค้า และลูกหนี้สำนักหักบัญชี  2 วันสุดท้ายของวันสิ้นงวด  
ในส่วนของหนี้สิน บริษัทฯ มีหนี้สินรวม ณ วันที่ 31 ธันวาคม 2566  จำนวน 8,870 ล้านบาท โดยมีจำนวนลดลง 1,095 ล้านบาท เมื่อเทียบกับ ณ สิ้นปี 2565 ซึ่งส่วนใหญ่เป็นผลจากการลดลงของเจ้าหนี้ธุรกิจหลักทรัพย์ที่เกิดจากการซื้อหลักทรัพย์ของลูกค้า และเจ้าหนี้สำนักหักบัญชี  2 วันสุดท้ายของวันสิ้นงวด  
ในส่วนของเจ้าของ ณ วันที่ 31 ธันวาคม 2566  จำนวน 13,797 ล้านบาท เพิ่มขึ้น 309 ล้านบาท โดยเป็นผลจากการกำไรประจำงวด
กล่าวโดยสรุป สถานการณ์ของธุรกิจหลักทรัพย์แม้จะเผชิญกับความเปลี่ยนแปลงอย่างมีนัยสำคัญ รวมถึงผลกระทบจากการนำเทคโนโลยีปัญญาประดิษฐ์ (AI) มาใช้ในภาคธุรกิจ บริษัทฯ ยังคงสามารถดำเนินธุรกิจได้อย่างมีประสิทธิภาพและแข็งแกร่ง พร้อมทั้งมีการบริหารจัดการความเสี่ยงอย่างรอบคอบและเหมาะสม บริษัทฯ ได้ปรับกลยุทธ์และพัฒนาช่องทางการนำเสนอผลิตภัณฑ์ให้สอดคล้องกับสภาพแวดล้อมทางธุรกิจที่เปลี่ยนแปลงไปอย่างต่อเนื่อง นอกจากนี้ บริษัทฯ ยังสามารถรักษาอัตราส่วนเงินกองทุนสภาพคล่องสุทธิให้อยู่ในระดับสูงกว่าหลักเกณฑ์ที่กำหนด สะท้อนถึงความมั่นคงทางการเงิน และความสามารถในการปรับตัวเพื่อรองรับความต้องการของลูกค้าในยุคที่มีการเปลี่ยนแปลงอย่างรวดเร็ว
9.
ข้อมูลอื่น ๆ ที่เกี่ยวข้อง
9.1 
ข้อพิพาททางกฎหมาย
ไม่มี
9.2 
ผู้สอบบัญชี  สถาบันการเงินที่ติดต่อประจำ และที่ปรึกษาทางการเงิน
9.2.1 
ผู้สอบบัญชี  
คุณธิติมา พงศ์ไชยยง ผู้สอบบัญชีรับอนุญาต เลขทะเบียน 10728
บริษัท เคพีเอ็มจี ภูมิไชย สอบบัญชี จำกัด
1 เอ็มไพร์ทาวเวอร์ ชั้น 48-50 ถนนสาทรใต้ แขวงยานนาวา เขตสาทร กรุงเทพมหานคร 10210

โทรศัพท์ : 0-2677-2000

9.2.2
สถาบันการเงินที่ติดต่อประจำ
ธนาคารไทยพาณิชย์ จำกัด (มหาชน)
เลขที่ 19 อาคาร ไทยพาณิชย์ ปาร์ค พลาซ่า ถนนรัชดาภิเษก แขวงจตุจักร เขตจตุจักร กรุงเทพมหานคร 10900
9.2.3
ที่ปรึกษาทางการเงิน
ไม่มีที่ปรึกษาทางการเงิน
ผู้ติดต่อ :
 
สายงาน Proprietary Trading Department 
บริษัทหลักทรัพย์ อินโนเวสท์ เอกซ์ จำกัด
สำนักงานเลขที่ ไทยพาณิชย์ ปาร์ค พลาซ่า เลขที่ 18 อาคาร 1 ชั้น 2, 4 ถนนรัชดาภิเษก แขวงจตุจักร เขตจตุจักร กรุงเทพมหานคร 10900
โทรศัพท์: 02 793 9073, 02 793 9075
โทรสาร:  02 949 1279
อีเมล: proprietary@innovestx.co.th
ส่วนที่ 2  

การรับรองความถูกต้องของข้อมูล

“ข้าพเจ้าได้สอบทานข้อมูลในแบบแสดงรายการข้อมูลประจำปีสำหรับตราสารแสดงสิทธิในหลักทรัพย์ต่างประเทศฉบับนี้แล้ว และด้วยความระมัดระวังในฐานะกรรมการผู้มีอำนาจลงนามผูกพันบริษัทหรือผู้ที่ดำรงตำแหน่งบริหารสูงสุดที่ได้รับมอบอำนาจ ของผู้ออกตราสารแสดงสิทธิในหลักทรัพย์ต่างประเทศ ข้าพเจ้าขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด หรือไม่ขาดข้อมูลที่ควรต้องแจ้งในสาระสำคัญ  
ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้รับรองความถูกต้องแล้ว ข้าพเจ้าได้มอบหมายให้ นาย พยนต์ พงศาวรี หรือ นาย ศรัณย์ โพธิวิรัตนานนท์ เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นาย พยนต์ พงศาวรี หรือ นาย ศรัณย์ โพธิวิรัตนานนท์ กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลแล้วดังกล่าวข้างต้น”

	กรรมการผู้มีอำนาจลงนาม
	_________________________

	
	
	
	

	
	
	
	

	
	ชื่อ
	ตำแหน่ง
	ลายมือชื่อ

	
	
	
	

	ผู้รับมอบอำนาจ
	นาย ศรัณย์ โพธิวิรัตนานนท์
	   ผู้อำนวยการอาวุโส 
 
	_________________________

	
	
	
	


( หมายเหตุ หากในวันที่ยื่นแบบแสดงรายการข้อมูลประจำปีต่อสำนักงาน มีเหตุจำเป็นที่ทำให้บุคคลใด ยังไม่สามารถลงลายมือชื่อในแบบแสดงรายการข้อมูลประจำปีได้ เมื่อเหตุดังกล่าวหมดสิ้นแล้ว ผู้เสนอขายตราสารแสดงสิทธิในหลักทรัพย์ต่างประเทศต้องจัดให้บุคคลนั้นลงลายมือชื่อทันที 
เว้นแต่เหตุที่ทำให้บุคคลดังกล่าวไม่สามารถลงลายมือชื่อได้เกิดจากการที่บุคคลดังกล่าว อยู่ในภาวะไม่สามารถรู้ผิดชอบหรือไม่สามารถบังคับตนเองได้ เนื่องจากเจ็บป่วยทางร่างกายหรือทางจิต ผู้เสนอขายตราสารแสดงสิทธิในหลักทรัพย์ต่างประเทศไม่จำต้องจัดให้บุคคลดังกล่าวลงลายมือชื่อในแบบแสดงรายการข้อมูลประจำปี หรือเป็นกรณีอื่นใดที่มีเหตุจำเป็นและสมควรโดยได้รับการผ่อนผันจากสำนักงาน
2

